Τοξικοεξαρτημένοι στην Αγγλία Κλέβουν Κρέατα από Σουπερμάρκετ για να Βγάλουν τη Δόση τους\nΠεράσαμε μια μέρα με δύο τοξικοεξαρτημένους κλέφτες κρεάτων, για να καταλάβουμε γιατί το κάνουν και ποιοι είναι οι πελάτες τους.\nΚείμενο Max Daly, Φωτογραφίες: Jake Lewis\nΠριν από δύο εβδομάδες, μια Κυριακή πρωί, ο Scott βγήκε από ένα σουπερμάρκετ στα προάστια του Leicester, με 2 κομμάτια βοδινό, 14 κομμάτια από στήθος κοτόπουλου και 4 μπριζόλες, όλα χωμένα στο παλτό και το παντελόνι του. Βγαίνοντας στον δρόμο, έστριψε στη γωνία και φτάνοντας σε ένα κοντινό συνεργείο τα πούλησε όλα για 30 λίρες (47 ευρώ).\nΜε τα χρήματα αυτά, ο Scott αγόρασε δύο σακουλάκια ηρωίνη και ένα βραχάκι κρακ, ενώ οι μηχανικοί στους οποίους πούλησε τα προϊόντα, πήραν μερικά εκλεκτά κομμάτια κρέατος στις οικογένειές τους για το κυριακάτικο δείπνο. Στο μεταξύ, στο σουπερμάρκετ, το κρέας απλά αντικαταστάθηκε.\nO Scott κατάφερε να κλέψει και να πουλήσει το κρέας χωρίς να τον δει κανείς, αλλά οι περισσότεροι δεν είναι τόσο τυχεροί. Ανά μερικές εβδομάδες, πετυχαίνει κανείς ειδήσεις που μιλούν για κάποιους χρήστες ηρωίνης, οι οποίοι εμφανίζονται σε κάποιο δικαστήριο με την κατηγορία της κλοπής κρέατος.\nΗ κλοπή αντικειμένων από καταστήματα παρουσιάζει ανοδικές τάσεις και αν σκεφτεί κανείς ότι το να βάλεις μια χοιρινή παντσέτα κάτω από το παλτό σου είναι λίγο πιο εύκολο από το να κάνεις το ίδιο με μια φωτογραφική μηχανή, που έχει πακεταριστεί και έχει περαστεί με ηλεκτρονικό κωδικό ασφαλείας, τότε αντιλαμβάνεται κανείς γιατί σύμφωνα με το Global Retail Theft Barometer, το κρέας εμφανίζεται ως το πλέον δημοφιλές αντικείμενο για τους κλέφτες. Η κατάσταση μάλιστα έχει ξεφύγει τόσο, που πολλά καταστήματα έχουν αρχίσει πλέον να πακετάρουν και να περνούν με κωδικούς ασφαλείας τα κρέατά τους.\nΜε την οικονομική κρίση να συνεχίζεται και τη διαρκή άνοδο των τιμών -σήμερα ένα μπούτι από αρνί κοστίζει 20 με 30 λίρες (28 με 42 ευρώ)- το κρέας έχει γίνει ένα είδος πολυτελείας που πολύς κόσμος πλέον δεν μπορεί να αγοράσει, εκτός βέβαια αν το κλέψει κάποιος που διατίθεται να αναλάβει το ρίσκο. Το νέο αυτό φαινόμενο, όμως, καθοδηγείται από την ηρωίνη κι όχι από την πείνα.\n«Παλαιότερα, μιλάγαμε για ηλεκτρικές οδοντόβουρτσες και ξυράφια, αλλά πλέον το κρέας έχει ζήτηση» λέει ο Scott, ένας 42χρονος χρήστης ηρωίνης και κρακ, ο οποίος μου χαρίζει λίγο από τον χρόνο του πηγαίνοντας με στα διάφορα του σοουπερμάρκετ στο κέντρο του Leicester. «Ό,τι είναι να κλέψω πρέπει να το έχω κλέψει πριν από τις 10 το πρωί, προτού αρχίσει το σώμα μου και ζητάει τις ουσίες, οπότε συνήθως σηκώνομαι κατά τις 7 το πρωί. Πολλά καταστήματα δεν έχουν σεκιουριτάδες μέχρι τις 10, γιατί νομίζουν ότι οι τοξικοεξαρτημένοι είναι τεμπέληδες και είναι ακόμα στο κρεβάτι».\nΒοδινό σε φέτες. Όχι και η πλέον έξυπνη κλοπή, μιας και σου δίνει ελάχιστο κέρδος.\nΜπαίνοντας στο Sainsbury's, ρίχνει μια γρήγορη ματιά στα ράφια με τα κρέατα. Επιλέγει ένα μπούτι αρνιού που κοστίζει 21 λίρες (29 ευρώ). «Κάτι τέτοιο χρειάζεσαι», λέει. «Το βάζεις στο παντελόνι σου, το πουλάς στην παμπ και αυτό θα σου βγάλει ένα σακουλάκι ηρωίνη». Το ξαναβάζει όμως στο ράφι, μιας και συνειδητοποιεί ότι τον κοιτάει ένας σεκιουριτάς. «Τα αρνίσια μπούτια είναι πιο δύσκολο να βρεθούν, τα ζητάει όλος ο κόσμος». Στην συνέχεια, πιάνει δέκα πακέτα ακριβού μπέικον. «Αυτά θα χώραγαν άνετα στο παλτό μου. Θα έβαζα την μπλούζα μου μέσα στη ζώνη μου, για να μη μου πέσουν». Λέει ότι προτιμάει τις συσκευασίες κενού αέρος, γιατί οι απλές πλαστικές έχουν μεγαλύτερο όγκο και, έτσι, δεν μπορεί να πάρει τόσες πολλές.\nΜέσα από το μάτι ενός κλέφτη κρέατος, αρχίζεις και βλέπεις τα προϊόντα του σουπερμάρκετ με έναν τελείως διαφορετικό τρόπο. Όλα κρίνονται πλέον με βάση τη σχέση μεγέθους και τιμής. Ο Scott σηκώνει ένα ολόκληρο σουβλιστό κοτόπουλο με αποστροφή. «Κοίτα πόσο μεγάλο και βαρύ είναι αυτό και κοστίζει μόνο 4,5 λίρες (6,5 ευρώ), δηλαδή θα έβγαζα 2 λίρες (2,8 ευρώ)», λέει. «Δεν κοιτάω καν τους κιμάδες και το ζαμπόν σε φέτες. Είναι πολύ φτηνά, δεν τα ζητάει κανείς».\nΤου ζητάω να μου πει τη λίστα με την πεντάδα των καλύτερων προϊόντων για κλοπή. Είναι τα εξής:\n1.Μπούτι από αρνί ή βοδινό\n2.Στήθος ή μπούτι κοτόπουλου\n5.Λουκάνικα και μπέικον\n(«Αν δεν έχει μείνει τίποτα θα πάρω το ζαμπόν. Τις ακριβές μάρκες»)\nΟ Scott και ο Luke και τα κρέατα στο Tesco.\nΓια τους χρήστες ηρωίνης που θέλουν ένα σταθερό εισόδημα, το κρέας είναι μια εξαιρετική επιλογή. Είναι πολύ πιο εύκολο να κλέψεις κρέας, από το να κλέψεις ηλεκτρικά είδη για παράδειγμα.\n«Ο κόσμος μπορεί να δει την τιμή και την ημερομηνία λήξης. Συνήθως τα πουλάω στο μισό της τιμής τους - πολλά άλλα πράγματα που κλέβεις πρέπει να τα πουλάς για λιγότερο από το μισό», μου εξηγεί ο Scott. «Το κρέας το θέλουν όλοι. Είναι ακριβό, οπότε ο κόσμος μπαίνει στον πειρασμό να το πάρει από εμένα. Μια φορά σε ένα σουπερμάρκετ είχα χώσει ένα κάρο πακέτα ακριβά ζαμπόν στο παλτό μου, αλλά σε κάποια φάση μου έπεσαν στο πάτωμα, ακριβώς μπροστά από μια ηλικιωμένη κυρία που πρέπει να ήταν γύρω στα 70. Τα μάζεψε, μου τα έδωσε και μου είπε «αν τα πουλάς, μπορώ να σε συναντήσω έξω». Τα αγόρασε όλα.\nΟ Scott πουλάει τα κλοπιμαία του σε παμπ, σε λαϊκές αγορές, σε πιάτσες ταξί και οικοδομές. Καμιά φορά σταματάει κόσμο στον δρόμο και τους ρωτάει, αλλά μόνο αν του φαίνονται εντάξει. Άλλοι κλέφτες κρεάτων πάνε από πόρτα-πόρτα σε εργατικές κατοικίες με σακούλες γεμάτες κρέατα. Ο Scott και χιλιάδες άλλοι κλέφτες κρέατος, αποτελούν κομμάτι μιας τεράστιας και κρυμμένης μαύρης αγοράς που υπάρχει πλέον σε κάθε πόλη της Βρετανίας, μια αγορά που «δένει» με μια ημι-παράνομη σκηνή παράνομων στοιχηματικών στεκιών και επιχειρήσεων, όπου κόσμος χωρίς μόνιμη εργασία βρίσκει δουλειά, αγοράζει λαθραία και γενικότερα κάνει ό,τι μπορεί για να επιβιώσει.\n«Ο κόσμος που αγοράζει το κρέας είναι συνήθως κόσμος που δεν έχει πολλά λεφτά», λέει ο Scott. «Έχω μερικές μόνιμες παμπ στις οποίες πουλάω, οι περισσότερες βρίσκονται κοντά σε εργατικές κατοικίες. Σε κάποιες, ο ιδιοκτήτης μου ζητάει να διαλέξει πρώτος, προτού δουν τα κρέατα οι πελάτες του. Καμιά φορά χρειάζεται να μπαίνω και να πουλάω χωρίς να με παίρνουν είδηση οι ιδιοκτήτες».\nΗ πώληση κρεάτων μέσα σε παμπ, ειδικά από χρήστες ηρωίνης, δεν είναι κάτι καινούργιο και ίσως για αυτό δείχνεται μια τέτοια ανεκτικότητα στις πιο εργατικές περιοχές. Μια παμπ του ανατολικού Λονδίνου τη δεκαετία του '60, ήταν γνωστή ως Dewhurst's, που ήταν το όνομα μιας γνωστής αλυσίδας χασάπικων, μιας και έφταναν εκεί πάρα πολλά κρέατα με τον έναν ή με τον άλλον τρόπο.\nΓια τον Scott, η κλοπή κρέατος είναι αυστηρά επαγγελματική υπόθεση, μιας και δεν τρώει ποτέ αυτά που κλέβει. Περιέργως, όταν πάει να ψωνίσει για τον εαυτό του, το κάνει όταν πάρει τα χρήματα από το ταμείο ανεργίας και πληρώνει πάντα κανονικότατα στα ταμεία του σουπερμάρκετ.\nΟ Scott, γεννημένος στο Leicester, μου λέει ότι κλέβει εδώ και περίπου 12 χρόνια, πασχίζοντας να κόψει την ηρωίνη και το κρακ, που του κοστίζουν 50 με 100 λίρες την ημέρα (71 με 142 ευρώ). Κλέβει περίπου πέντε φορές την εβδομάδα, καταλήγοντας με περίπου 20 πακέτα κρέατος ημερησίως αξίας 75 λιρών (107 ευρώ), τα οποία και πουλάει στη μισή τους αξία. Κλέβει επίσης και τυριά, αλκοόλ και είδη οικιακής χρήσης, αλλά το κρέας είναι το βασικό του. Τον ρωτάω πόσες φορές έχει καταλήξει στην φυλακή για τέτοιες κλοπές. «Έχω χάσει το μέτρημα, αλλά θα πω πάνω από 20 φορές».\nΠέρυσι, ο Scott φυλακίστηκε για 36 εβδομάδες όταν συνελήφθη να κλέβει κρέας από τα Tesco και αλκοόλ από ένα άλλο σουπερμάρκετ. Πλέον, του απαγορεύεται η είσοδος στα περισσότερα σουπερμάρκετ του Leicester. Όχι βέβαια πως αυτό σημαίνει πως δεν πηγαίνει.\nΣε εκείνο το σημείο της κουβέντας μας, έρχεται και ο Luke, ένας πρώην κλέφτης κρέατος ο οποίος σταμάτησε να κλέβει όταν έγινε 30 και έκοψε την ηρωίνη. Πρόλαβε να καταδικαστεί 60 φορές για κλοπές αν και λέει ότι τον έπιαναν «μία στις εκατό». Ο Luke έκλεβε κρέας επειδή, όπως παραδέχεται, φοβόταν να πουλήσει ηρωίνη.\nΟι καλύτερες παμπ για να πουλήσεις κρέας, όπως μου λένε και οι δύο, είναι αυτές που πουλάνε φτηνά ποτά. Καθώς περπατάμε στην πόλη, μου δείχνουν μερικές παμπ στις οποίες έχουν πουλήσει κρέατα.\n«Έρχονται τουλάχιστον 2-3 κάθε μέρα προσπαθώντας να πουλήσουν κρέας αλλά τους διώχνουμε», μου λέει η ιδιοκτήτρια του Hansom Cab. «Είναι κάτι πολύ σύνηθες στις παμπ της περιοχής».\nΣτο Nine Bar, που βρίσκεται στην περιοχή που συχνάζουν οι φοιτητές, ο Ben, ο μάνατζερ του χώρου, λέει πως οι κλέφτες κρέατος εκμεταλλεύονται τον εξωτερικό χώρο και πουλάνε εκεί πακέτα μπέικον στους φοιτητές «κυρίως για τα hangovers τους την επόμενη μέρα». Συνήθως τους αγνοεί βέβαια, μιας και δεν ενοχλούν και δεν είναι καθόλου επιθετικοί.\nΗ Jude Duncan, υπεύθυνη του Criminal Justice Drugs Team του Leicester, έχει 450 χρήστες ηρωίνης περασμένους στα βιβλία της και παραδέχεται πως η πλειοψηφία τους κλέβουν για να «ταΐσουν» την συνήθειά τους. Μου εξηγεί πως το κρέας είναι «το βασικό», αλλά δέχεται κλήσεις από τα Tesco, σχετικά με κλοπές και από το τμήμα φαρμάκων.\n«Για πολλούς από τους χρήστες, αυτές οι κλοπές τούς δίνουν έναν σκοπό, είναι σαν δουλειά για εκείνους», εξηγεί. «Το παιχνίδι της γάτας με το ποντίκι τούς φτιάχνει. Αλλά, είναι μια πολύ λυπηρή εξέλιξη για την κοινωνία το γεγονός ότι ο κόσμος δεν μπορεί πλέον να αγοράσει κρέας και απευθύνεται σε ανθρώπους που το πουλάνε από τα παλτό τους».\nTagged:VICE UKcrimeVice Blogναρκωτικάηρωίνηκρέαςεξάρτησηκρακκλέφτεςχοιρινόκλοπήμπέικονζαμπόνβοδινότοξικοεξαρτημένοι


+ ΑΓΙΟΝ ΟΡΟΣ -Athos: Η πνευματική πεινα του πλανήτη, θα εχει την λυση η Ελλαδα πάλι.\nΗ πνευματική πεινα του πλανήτη, θα εχει την λυση η Ελλαδα πάλι.\nΣτην Αθήνα αρχίσαμε διάφορες συζητήσεις με έλληνες φοιτητές της θεολογικής σχολής οι οποίοι μας φιλοξενούσαν. Μια φορά είπα σε έναν απ' αυτούς -ο οποίος αργότερα έγινε διάσημος θεολόγος: «Όλα είναι όμορφα σε εσάς εκτός από ένα πράγμα. Το ότι είστε χωρισμένοι από εμάς. Αυτός απάντησε: «Κάνεις λάθος. Εσείς είστε χωρισμένοι από εμάς».\nΣυναντήθηκα μια φορά στο Μιλάνο με τον Μητροπολίτη Ιλαρίωνα (Αλφέγιεφ). Του είπα τις σκέψεις μου. Ήθελα να δω την αντίδρασή του. Μου είπε ότι θα γίνει το θέλημα του Θεού. Τα υπόλοιπα έγιναν μόνα τους: «Να' μαι εδώ στη Ρωσία και είμαι ευτυχισμένος που είμαι εδώ».\nΔεν το φανταζόμουν ότι γενόμενος ορθόδοξος θα υπήρχαν τόσο σφοδρές αντιδράσεις. Δεν έχω τίποτα - το έχω ξαναπεί αυτό- ενάντια στους καθολικούς.\nΔεν έχω κάποιο ποίμνιο με την πραγματική έννοια της λέξης. Έρχονται στην σκήτη μου πολλοί επισκέπτες για να εξομολογηθούν και να συζητήσουν μαζί μου. Δεν έχω όμως κάποια ποιμαντική ευθύνη. Σπάνια φεύγω από τη σκήτη μου.....\n...Δύο ορθόδοξοι επίσκοποι, τους οποίους γνώριζα πολύ καιρό και με τους οποίους συναντήθηκα στη Μόσχα μου είπαν: «'Ήσουν πάντοτε ένας από εμάς. Τώρα κοινωνάμε από το ίδιο ποτήριο». Ακριβώς αυτό επιζητούσα.\nΤο 1861 όταν πήγα στην Ελλάδα οι καθηγητές μου στην Βόννη μου έλεγαν να μην πολυέρχομαι σε επαφή με τους ορθοδόξους: «Είναι σχισματικοί, να μην έχεις επαφές μαζί τους»...\nΑναρτήθηκε από Προδρομος Αγιο ορος στις 4:54 π.μ.\nΗ πνευματική πεινα του πλανήτη, θα εχει την λυση η...\nΤα ΜΜΕ μην τα πιστεύετε καθοδηγούνται. Ἀρθρο του ...


Phuket ATV Adventure (Πουκέτ, Ταϊλάνδη) - Κριτικές\nPhuket ATV Adventure: Εστιατόρια στην περιοχή\nΔραστηριότητες κοντά σε: Phuket ATV Adventure\nPhuket ATV Adventure, Πουκέτ - Κριτικές\nΝο 428 από 833 Περιηγήσεις - Πουκέτ\nΉμασταν σε ένα ταξίδι στο Μεγάλο Βούδα και είδα το ελέφαντα. Αποφασίσαμε να δοκιμάσουμε στο δρόμο προς τα κάτω. Αλλά ήταν μια φρικτή εμπειρία. Το ταξίδι ήταν ένα πολύ σύντομο ταξίδι στην πίσω αυλή για ένα πολύ υψηλό τίμημα. στο σύντομο ταξίδι, δεν υπήρχε χρόνος...για τόσο χρήματα επαιτεία και προσπαθούν να σας πουλήσουν πράγματα. Και το χειρότερο ήταν τα ζώα δεν φάνηκε να αντιμετωπίζονται σωστά.Περισσότερα\nΚαλό φαγητό νέοφερμένουσ\nΉταν η πρώτη μου ATV διαδρομή. Έχουν διαφορετικές συσκευασίες (χρονικό όριο) για να διαλέξετε. Θα υπάρχει ένας οδηγός καθοδήγησης και παροχής βοήθειας σε ολόκληρο το οργάνωση. Να είστε έτοιμοι για να ταράξω!\nΕίναι ωραίο αλλά λίγο χρόνο!\nΘα μπορούσατε να έχετε καλύτερη ώρα με το σύντροφό σας σχεδόν την οδήγηση atv ποδήλατο. Ήλπιζα ότι θα μπορούσαν να έχουν αρκετό χρόνο για ιππασία, αλλά δεν μπορούσαμε να...! Ο τρόπος να becareful βλέπε το αμάξωμα εάν καταστραφεί, θα πρέπει να πληρώσει ... Απολαύστε το...riding!!!Περισσότερα\nΛάτρεψα την γουρούνες και έχοντας μια βόλτα με τους ελέφαντες. Είδαμε επίσης ένα μωρό ελέφαντα, το οποίο ήταν πραγματικά χαριτωμένο\nΑυτή ήταν η 4η φορά. Κάθε φορά που μόλις κάναμε κράτηση για τις 1 ώρα με το αυτοκίνητο. Αυτή τη φορά, αποφασίσαμε να κάνουμε τη διαδρομή 2 ωρών και δεν άξιζε τον κόπο. Περάσαμε ολόκληρη η δεύτερη ώρα - πραγματικά απλώς 3 από εμάς με...τον οδηγό riding κάθε είδους έδαφος και είχε μια απόλυτη έκρηξη. Πολλή σκόνη που παρείχαν bandanas ότι ήταν ένα μικρό προστασίας από τη σκόνη. Spees, διασκέδαση, σκόνη και τα γέλια για μένα και οι κόρες μου.Περισσότερα\nΛάβετε γρήγορα απαντήσεις από το προσωπικό του Phuket ATV Adventure και από προηγούμενους επισκέπτες.


Play-Doh|Play-Doh Town Πυροσβεστική\nPlay-Doh Town Πυροσβεστική\nΜάθατε τα Νέα; Η εξερεύνηση στην πόλη πλέον είναι πιο διασκεδαστική απ’ ότι φανταζόσουνα! Γνώρισε τα νέα φιλαράκια Play-Doh Town και ξεκίνησε το ταξίδι της ανακάλυψης και δημιουργικότητας!\nΗ Νέα Πυροσβεστική Play-Doh Town ήρθε και σε περιμένει να σώσεις την πόλη! Φτιάξε νερό Play-Doh για να σβήσεις τη φωτιά! Έχεις τα απαραίτητα αξεσουάρ και καλουπάκια για να δημιουργήσεις τις πιο διασκεδαστικές περιπέτειες!\nΚαι για ακόμα πιο ξεχωριστό παιχνίδι, βάλε το καπέλο στο φιλαράκι Play-Doh Town Πυροσβέστη και φτιάξε ό,τι πιο ιδιαίτερο στυλ μαλλιών μπορείς να φανταστείς!\n• Περιλαμβάνει: Σετ Πυροσβεστικής, φιλαράκι Play-Doh Town Πυροσβέστη με καπέλο, σκυλάκι εξωθητή, οροφή, εργαλείο για σχεδιασμό φωτιάς, εξωθητή νερού σε σχήμα κανονιού, πλαστικό τσεκούρι, κρούνο εξωθητή και 4 βαζάκια πλαστοζυμαράκια Play-Doh.\n• Δημιούργησε διασκεδαστικές ιστορίες και βοήθησε όσους έχουν ανάγκη\n• Το πλαστικό τσεκούρι τοποθετείτε στο χέρι του Πυροσβέστη.\n• Για περισσότερες και πιο διασκεδαστικές περιπέτειες το όχημα συνδυάζεται με το σετ Πυροσβεστικό Όχημα (πωλείται χωριστά)\n• Δημιούργησε διασκεδαστικές ιστορίες και βοήθησε όσους έχουν ανάγκη.\n• Το πλαστοζυμαράκι Play-Doh θα αναπτύσσει τις κατάλληλες κινητικές του ικανότητες.\n• Μαθαίνει στα παιδιά παιχνίδι ρόλων!\n• Τα πλαστοζυμαράκια Play – Doh αναπτύσσουν τη δημιουργικότητα και τη φαντασία των παιδιών. Περιέχουν φυσικά συστατικά, μη τοξικά (σιτάλευρο) που δεν βλάπτουν τα παιδιά ακόμα και αν το φάνε!


Αναστόπουλος: "Αποτυχημένοι αν δεν ανέβουμε" - Νέα Κρήτη\nΑναστόπουλος: "Αποτυχημένοι αν δεν ανέβουμε"\nΗμερομηνία δημοσίευσης: 25/01/2017, 23:11\nΤελευταία ενημέρωση: 25/01/2017, 23:12\nΙκανοποιημένος από την εικόνα του Άρη απέναντι στον Ολυμπιακό (1-1) έμεινε ο Νίκος Αναστόπουλος επισημαίνοντας για πολλοστή φορά πως για την ομάδα του πιο σημαντική από την πρόκριση, ακόμη και από… πρόκριση στον τελικό του Κυπέλλου, είναι η επιστροφή στη μεγάλη κατηγορία.\n«Έγινε ένα πολύ καλό παιχνίδι, σε πολύ ωραία ατμόσφαιρα. Βοήθησε ο κόσμος με τις φωνές του, έτσι τον θέλουμε, κι έτσι τον περιμένουμε το Σάββατο. Ξέραμε ότι το ματς θα είναι δύσκολο, με την καλύτερη ομάδα της Ελλάδας. Από εκεί και πέρα, αυτό που κρατάω είναι την τρομερή διάθεση να τρέξουμε. Δώσαμε το κάτι παραπάνω, γιατί αν δεν τρέξεις περισσότερο από τον αντίπαλο, δεν έχει τέτοια τύχη. Από την αρχή φαβορί ήταν ο Ολυμπιακός, δεν είχαμε τίποτα να χάσουμε, παρά μόνο κέρδος. Το Κύπελλο μπορεί να περιμένει, η άνοδος όχι. Στόχος, το μυαλό μας είναι πως θα ανέβουμε στη Σούπερ Λίγκα. Αυτά τα ματς για εμάς έχουν μόνο κέρδος. Θα πάμε στον επαναληπτικό να παίξουμε. χωρίς άγχος τη μπάλα μας. Να ευχαριστήσουμε τον κόσμο ματς, έτσι τον θέλουμε», τόνισε.\nΕρωτηθείς αν διαπίστωσε πως υποτίμησε ο Ολυμπιακός τον Άρη απάντησε: «Τις φάσεις τις είχαμε. Τον έχω δει τον Ολυμπιακό. Γενικά αυτό είναι το στιλ. Να βγάζει πολλούς παίκτες στην επίθεση με την άμυνα να ανεβαίνει ψηλά. Έτσι πρέπει να παίζουν οι μεγάλες ομάδες».\nΓια την απόδοση των «νέων» Σόουζα και Γκαρσία, αλλά και το αν γίνει άλλη μεταγραφή είπε: «Θα ήθελα να σας παρακαλέσω, εάν ένας παίκτης δεν έχει υπογράψει δεν μπορούμε να λέμε ότι συμφώνησε. Πότε συμφώνησε ο Ταυλαρίδης και δεν το ξέρουμε; Αν δεν υπογράψει και δεν υπάρξει θέση της ΠΑΕ, δεν ισχύει τίποτα. Αν δεν υπογράψει παίκτης, πόσες μεταγραφές έχουν χαλάσει έτσι; Για τους δύο παίκτες, σήμερα μας δόθηκε η ευκαιρία να τους βάλουμε. Πάντα πρέπει να έχουμε μία ετοιμότητα. Μας όρισαν τον επαναληπτικό με ΟΣΦΠ την Πέμπτη και μετά Κυριακή με Λαμία. Τα παιχνίδια είναι πολλά. Ο Πίτου είναι μέσα στην ελληνική πραγματικότητα, ο Σόουζα παρά την απουσία του τους τελευταίους μήνες έδειξε καλά στοιχεία».\nΓια την πίεση που δέχτηκε η ομάδα του και την πρώτη αλλαγή του Άρη στο 75' σχολίασε: «Κι αν πίεζε, έκανε καμία ευκαιρία; Στο πρώτο ημίχρονο πίεζε το ίδιο. Δεν σχολιάζω τι έγινε από το 70? μέχρι το 75΄. Το Σάββατο έχουμε ματς, με ποια χαφ θα παίξουμε;».\nΤέλος, σε ερώτηση αν του αφήνει πικρία το αποτέλεσμα τόνισε: «Όταν μείναμε με 10 παίκτες έγινε πιο δύσκολο. Τελικό Κυπέλλου να παίξουμε, αν δεν πάρουμε την κατηγορία θα είμαστε αποτυχημένοι».


«Ταξιδεύει» το νερό-καρκίνος ~ AGAINST NEW WORLD ORDER\n7:05 π.μ. ΑΕΡΟΨΕΚΑΣΜΟΙ, ΠΡΟΦΥΛΑΞΕΙΣ, ΥΓΕΙΑ No comments\nΜετά τα αποτελέσματα-σοκ για καρκινογενέσεις στα Οινόφυτα, επιδημιολογική μελέτη ζητεί και ο νομάρχης Αν. Αττικής\nΗ νέκρωση της ευρύτερης υδρολογικής Λεκάνης του ποταμού Ασωπού συντελείται βαθμιαία για 40 χρόνια από την ανεξέλεγκτη απόρριψη ανεπεξέργαστων βιομηχανικών αποβλήτων, αστικών λυμάτων, ζωικών υποπροϊόντων κτηνοτροφικών μονάδων και φυτοφαρμάκων.\nΟμως, κανένα μέτρο εξυγίανσης δεν έχει ληφθεί μέχρι σήμερα από πλευράς Πολιτείας, παρά μόνο η διακοπή λειτουργίας των γεωτρήσεων γύρω από τον Ασωπό, του οποίου η Λεκάνη επικοινωνεί με τη Λίμνη Υλίκη. Το μείζον ζήτημα για τη δημόσια υγεία και το περιβάλλον παραμένει στη σφαίρα της εξαγγελίας μέτρων, αφού οι ρυπογόνες πηγές εξακολουθούν να λειτουργούν κανονικά.\nΤο νερό σε πολλές περιοχές είναι τόσο ρυπασμένο, όπως για παράδειγμα στην πεδιάδα της Μεσσαπίας Ευβοίας, που δεν είναι κατάλληλο ούτε για πότισμα.\nΤο υπουργείο Υγείας αρκείται όλα αυτά τα χρόνια να «αντιμετωπίζει» το πρόβλημα με ανακοινώσεις για ασφαλή όρια ρύπανσης... Ωστόσο, τα πρώτα συμπεράσματα της Μελέτης Θνησιμότητας, η οποία πραγματοποιείται για τους κατοίκους των Οινοφύτων, προβληματίζουν, εφόσον τεκμηριώνουν ότι στη δεκαετία 1999-2009 η θνησιμότητα από καρκίνο στα Οινόφυτα ήταν κατά 14% υψηλότερη από εκείνη των κατοίκων της υπόλοιπης Βοιωτίας.\nΗ επιδημιολογική μελέτη διεξάγεται από το Παρατηρητήριο Υγείας Οινοφύτων, με επιστημονική υπεύθυνη την καθηγήτρια του Πανεπιστημίου Αθηνών κ. Αθηνά Λινού, και χρηματοδοτείται από το Κέντρο Ελέγχου και Πρόληψης Νοσημάτων (ΚΕΕΛΠΝΟ).\nΜε δεδομένα τα αποτελέσματα αυτά για τη Βοιωτία, ο νομάρχης Αν. Αττικής κ. Λεωνίδας Κουρής με επιστολή του προς το υπουργείο Υγείας ζητεί την επέκταση της επιδημιολογικής μελέτης που έχει αναθέσει το ΚΕΕΛΠΝΟ για την περιοχή των Οινοφύτων και στην περιοχή της ΒΑ Αττικής.\n«Το 2008 ο Δήμος Οινοφύτων διεξήγαγε δημοσκόπηση, από την οποία προέκυψε ότι 9 στους 10 δημότες επιθυμούσαν τη διενέργεια επιδημιολογικής μελέτης» εξηγεί ο δήμαρχος Οινοφύτων κ. Γιώργος Θεοδωρόπουλος και προσθέτει: «Η μελέτη συνεχίζεται, προκειμένου να διαπιστώσουμε ποιοι άλλοι παράγοντες δρουν συνεργατικά στις καρκινογενέσεις, ενώ για πρώτη φορά δημιουργείται μια τράπεζα δεδομένων θνησιμότητας για την περιοχή μας. Η ανεξέλεγκτη ρίψη αποβλήτων συνεχίζεται στον Ασωπό και η Πολιτεία δεν ανακαλεί τις άδειες των βιομηχανιών που εξακολουθούν να παραβιάζουν τη νομοθεσία. Σύμφωνα με πρόσφατες μετρήσεις ανιχνεύθηκε συγκέντρωση εξασθενούς χρωμίου που ξεπερνά τα 60 μιλιγκράμ ανά λίτρο και νικέλιο που ξεπερνά τα 30 μιλιγκράμ ανά λίτρο νερού».\nΣφράγισαν τις γεωτρήσεις και περιμένουν λύση από την ΕΥΔΑΠ\nΟ δήμαρχος Οινοφύτων έχει προσφύγει στο Συμβούλιο της Επικρατείας κατά του υπουργείου Περιβάλλοντος, ζητώντας από την Πολιτεία να λάβει τα αναγκαία μέτρα πρόληψης και αποκατάστασης του Ασωπού και του περιβάλλοντος χώρου.\nΤα Οινόφυτα ήδη τροφοδοτούνται με νερό του Μόρνου, αλλά η ύδρευση με νερό της ΕΥΔΑΠ όλων των δήμων και κοινοτήτων που αντιμετωπίζουν πρόβλημα ρύπανσης είναι ανέφικτη.\nΤο γεγονός αυτό παραδέχθηκε σε σχετικό ερώτημα ο ειδικός γραμματέας Κεντρικής Υπηρεσίας Υδάτων του υπουργείου Περιβάλλοντος κ. Ανδρέας Ανδρεαδάκης, για να συμπληρώσει: «Στο μέλλον δεν γνωρίζουμε εάν τα αποθέματα νερού θα είναι αρκετά για να υδροδοτούμε την πρωτεύουσα».\nΜετά το σφράγισμα των ρυπασμένων γεωτρήσεων, σε αδιέξοδο βρίσκονται οι δήμοι και οι κοινότητες της Βορειοανατολικής Αττικής, Ωρωπός, Συκάμινο, Μαρκόπουλο και Μαλακάσα, καθώς η υδροδότησή τους είναι ανεπαρκής.\nΓεγονός το οποίο οξύνεται το καλοκαίρι με την έλευση των παραθεριστών, και όπως λέει ο νομάρχης Βορειοανατολικής Αττικής κ. Λεωνίδας Κουρής: «Μέχρι τέλος του έτους θα έχει κατασκευαστεί το δίκτυο που θα υδροδοτήσει τους οικισμούς που αντιμετωπίζουν πρόβλημα λειψυδρίας, από το πεδίο γεωτρήσεων της ΕΥΔΑΠ στη Μαυροσουβάλα Ωρωπού.\nΤο έργο χρηματοδοτείται από το ΕΣΠΑ και τη λειτουργία του έχει αναλάβει ο Σύνδεσμος Υδρευσης Εκμετάλλευσης Γεωτρήσεων Μαυροσουβάλας. Σύμφωνα με τις χημικές αναλύσεις, τις οποίες πραγματοποιούν οι δήμοι, το νερό της Μαυροσουβάλας είναι κατάλληλο για πόση».\nΣημειωτέον ότι είναι μια πανάκριβη λύση, διότι το κόστος άντλησης είναι υπέρογκο. Για παράδειγμα, σε μια γεώτρηση βάθους 250 μ., όπως είναι της Μαυροσουβάλας, για την άντληση νερού απαιτούνται 1,12 κιλοβατώρες ανά κυβικό μέτρο και το κόστος ανέρχεται σε 0,078 ευρώ ανά κυβικό μέτρο.\nΕπιβεβαιώνει τις βλαπτικές επιδράσεις\nΜελέτη που εκπόνησε το Τμήμα Περιβάλλοντος της Ενωσης Ελλήνων Χημικών (ΕΕΧ), για λογαριασμό του Δήμου Οινοφύτων, τεκμηριώνει τις βλαπτικές επιδράσεις του εισπνεόμενου εξασθενούς χρωμίου στον ανθρώπινο οργανισμό.\nΣύμφωνα με αυτή, μελέτες και στατιστικά αποτελέσματα απέδειξαν τον αυξημένο κίνδυνο εκδήλωσης καρκίνου έπειτα από έκθεση σε εξασθενές χρώμιο (CrVI) μέσω της εισπνοής, με τη μορφή αερολύματος ή στερεών αιωρούμενων σωματιδίων.\nΟι ενώσεις του χρωμίου, ιδιαίτερα του εξασθενούς, θεωρούνται πολύ τοξικές και για τα φυτά, διότι προκαλούν μειωμένη απόδοση της παραγωγής, κακή ανάπτυξη των φύλλων και των ριζών του φυτού. Η χρήση νερού με μεγάλες συγκεντρώσεις CrVI για πότισμα καλλιεργειών και θερμοκηπίων, με μεθόδους που δημιουργούν αερολύματα, θα πρέπει να συνοδεύεται από τη λήψη προστατευτικών μέτρων για αποφυγή εισπνοής του αερολύματος από το προσωπικό που εκτελεί αγροτικές εργασίες και από άλλες ομάδες του πληθυσμού που μπορεί να εκτίθενται σε αυτό.\n«Θα πρέπει να ξεκαθαριστεί το ζήτημα αν το νερό με εξασθενές χρώμιο, που χρησιμοποιείται για άρδευση, είναι ή όχι επικίνδυνο» λέει ο κ. Κουρής. «Γι’ αυτό σκοπεύουμε να ζητήσουμε από το ΥΠΕΚΑ (Υπουργείο Περιβάλλοντος, Ενέργειας και Κλιματικής Αλλαγής) τη διεξαγωγή σχετικής έρευνας από το Μπενάκειο Φυτοπαθολογικό Ινστιτούτο, προκειμένου να έχουμε σαφή εικόνα. Μάλιστα είμαστε διατεθειμένοι να συνεισφέρουμε και στη δαπάνη».\nΣυνεχίζουν να πίνουν τοξικά στη Μεσσάπια\n«Μπαλάκι» έχουν γίνει οι ευθύνες για το εξασθενές χρώμιο στη Μεσσάπια Εύβοιας. Με δικαστική απόφαση του μονομελούς Πρωτοδικείου Χαλκίδας έχει απαγορευθεί από τον περασμένο Ιούνιο στον Δήμο Μεσσαπίων να παρέχει πόσιμο νερό στους κατοίκους με περιεκτικότητα εξασθενούς χρωμίου μεγαλύτερη από 2 μg/l.\nΑπό την πλευρά του ο Δήμος Μεσσαπίων, που μέχρι πριν από ένα με δύο χρόνια αρνιόταν ότι υπάρχει πρόβλημα με το νερό, απειλεί ότι θα κινηθεί δικαστικά κατά του υπουργείου Περιβάλλοντος αν δεν δοθούν άμεσα λύσεις. Και ενώ το θέατρο του παραλόγου συνεχίζεται, το νερό «καρκίνος» αναβλύζει από τις βρύσες των κατοίκων και οι νέες αναλύσεις του Γενικού Χημείου του Κράτους προκαλούν τρόμο...\nΜε τις νέες αναλύσεις-σοκ αποδεικνύεται, για πολλοστή φορά, ότι το νερό σε αρκετές περιοχές της Εύβοιας είναι άκρως τοξικό και επικίνδυνο. Οι τελευταίες μετρήσεις που πραγματοποίησε το Γενικό Χημείο του Κράτους τον Ιούλιο μαρτυρούν το τεράστιο πρόβλημα που υπάρχει στο πόσιμο νερό των Ψαχνών, της Δάφνης και της Καστέλλας. Το νερό στα Ψαχνά και στην Καστέλλα συγκεντρώνει 28,0 μg/l εξασθενές χρώμιο, ενώ στη Δάφνη το CrVi αγγίζει τα 21 μg/l!\nΚαι όλα αυτά τη στιγμή που για πρώτη φορά στη χώρα μας, με Κοινή Υπουργική Απόφαση για τον Ασωπό, το ΥΠΕΚΑ καθορίζει αυστηρό και χωριστό όριο για το εξασθενές χρώμιο τα 3 μg/l.\nΜάλιστα, σε ερώτηση της βουλευτού του ΠΑΣΟΚ Κατερίνας Περλεπέ - Σηφουνάκη τον Ιούλιο, η υπουργός κ. Τίνα Μπιρμπίλη παραδέχτηκε το μέγεθος του προβλήματος και εξήγγειλε μια σειρά μέτρων όπως: Διασφάλιση καθαρού πόσιμου νερού στους κατοίκους της περιοχής σε συνεργασία με την ΕΥΔΑΠ, επιβολή αυστηρών προστίμων και κλείσιμο των επιχειρήσεων όσων συλλαμβάνονται να ρυπαίνουν το περιβάλλον, καθορισμό νέων αυστηρών περιβαλλοντικών όρων στη ΛΑΡΚΟ και υποχρέωση για αποκατάσταση της περιβαλλοντικής ζημιάς που έχει προκληθεί, έργα αποκατάστασης και μέτρα εξυγίανσης του εδάφους και του υδροφόρου ορίζοντα της περιοχής και τέλος εκπόνηση σχεδίου διαχείρισης της λεκάνης απορροής της ευρύτερης περιοχής.\nΑπό την αντίπερα όχθη, ο δήμαρχος Μεσσαπίων και πρόεδρος της ΔΕΥΑΜ (Δημοτική Επιχείρηση Υδρευσης και Αποχέτευσης Μεσσαπίων), Αντώνης Μπαζιώτης, αν και καθυστερημένα, αναγνωρίζει το μεγάλο πρόβλημα στο πόσιμο νερό και στέλνει εξώδικη πρόσκληση προς το ΥΠΕΚΑ απειλώντας να κινηθεί νομικά αν δεν βρεθεί άμεσα λύση.\n«Η συνέχιση της πλήρους απουσίας ανάληψης δράσεων εκ μέρους σας προς την κατεύθυνση της λήψης των κατάλληλων και αναγκαίων προληπτικών και αποκαταστατικών μέτρων, όπως αυτά προβλέπονται από τη νομοθεσία, συνιστά παράνομη συμπεριφορά για την οποία επιφυλασσόμαστε για περαιτέρω νόμιμες ενέργειες τόσο προς την Ευρωπαϊκή Επιτροπή και το Ευρωπαϊκό Κοινοβούλιο όσο και ενώπιον των εθνικών και ευρωπαϊκών δικαστηρίων...\nΣας καλούμε να προβείτε στις άκρως επείγουσες ενέργειες που περιγράφουμε παραπάνω και σας δηλώνουμε ότι σε περίπτωση που δεν εκτελέσετε τις ενέργειες αυτές, οι οποίες, άλλωστε, αποτελούν αποκλειστική υποχρέωσή σας σύμφωνα με την κείμενη ελληνική και ενωσιακή νομοθεσία, θα αναγκαστούμε να προβούμε στις αναγκαίες νόμιμες ενέργειες».\nΔΙΑΜΑΡΤΥΡΙΑΤην έντονη δυσαρέσκειά του για τους χειρισμούς του ΥΠΕΚΑ εκφράζει στο «Εθνος της Κυριακής» ο αντιπρόεδρος της Δημοτικής Επιχείρησης Υδρευσης-Αποχέτευσης Μεσσαπίων, Ταξιάρχης Κόκκινος. «Μας μιλούν αόριστα και λένε ότι θα εξαγγείλουν μέτρα. Εχουμε ζητήσει από καιρό να μπει όριο στο εξασθενές χρώμιο και τα αρμόδια υπουργεία δεν μας απαντούν, δεν δίνουν λύσεις.\nΓνωρίζουμε το πρόβλημα και κάνουμε προσπάθειες για να παρέχουμε νερό υψηλής ποιότητας στους κατοίκους, αλλά λόγω τεχνικών προβλημάτων αυτό δεν έχει ακόμα επιτευχθεί. Απαιτούμε οικονομική στήριξη από το υπουργείο, έτσι ώστε να επιλυθεί άμεσα το πρόβλημα».\nΔΙΟΝΥΣΙΑ ΛΑΓΙΟΥ - ΘΟΔΩΡΗΣ ΒΓΕΝΗΣ\nΠηγή : http://www.ethnos.gr/article.asp?catid=22768&subid=2&pubid=29484948


Τι προκαταβολή χρειάζεται για το νέο Audi E-Tron; | AutoExcellence\nΗ Audi οριστικοποίησε την ημερομηνία παγκόσμια πρεμιέρας του νέου ηλεκτροκίνητου E-Tron.\nΣτις 17 Σεπτεμβρίου λοιπόν θα δούμε για πρώτη φορά το νέο E-Tron χωρίς ίχνος καμουφλάζ, ενώ το ντεμπούτο θα πραγματοποιηθεί σε ειδική εκδήλωση στο Σαν Φρανσίσκο.\nΗ γερμανική εταιρεία με σήμα τους τέσσερις ενωμένους κύκλους αναφέρει ότι όλες οι λεπτομέρειες και οι τιμές του νέου E-Tron θα ανακοινωθούν στην απέναντι πλευρά του Ατλαντικού με το λανσάρισμα του.\nΩστόσο η Audi έχει φροντίσει και για τους ανυπόμονους, καθώς δίνεται η δυνατότητα με μια προκαταβολή 1.000 δολαρίων να παραγγείλει από τώρα όποιος επιθυμεί το νέο E-Tron. Παράλληλα θα υπάρχει η δυνατότητα διαμόρφωσης του οχήματος και η παρακολούθηση διαδικτυακά της παραγγελίας τους.\nΟι μέχρι τώρα πληροφορίες για το νέο E-Tron κάνουν λόγο για δυο ηλεκτροκινητήρες και μπαταριές 95 kWh, οι οποίες θα μπορούν να φορτίσουν εντός 30 λεπτών από ταχυφορτιστή 150 kW.\nΥπενθυμίζουμε ότι το νέο E-Tron θα είναι το πρώτο μοντέλο παραγωγής που δε θα διαθέτει κλασσικούς πλευρικούς καθρέπτες, αλλά δυο μικρές κάμερες στις εμπρός πόρτες, ενώ περισσότερες σχετικές πληροφορίες μπορείτε να διαβάσετε πατώντας εδώ.


gerontakos: Περί τσαρλατάνων, παλαιών τε και συγχρόνων\nτσαρλατάνος ο [tsarlatános] Ο18 : 1. αυτός που ισχυρίζεται ότι έχει θαυματουργικές ικανότητες και εξαπατά τους αφελείς: Στο μεσαίωνα τσαρλατάνοι και αγύρτες έκαναν τους αστρολόγους. Tσαρλατάνοι που πουλούν μαγικά βότανα για όλες τις αρρώστιες, κομπογιαννίτες. 2. (μειωτ.) α. για επιστήμονα, κυρίως για γιατρό που δεν έχει σοβαρή επιστημονική κατάρτιση. β. για πολιτικό κυρίως πρόσωπο που υπόσχεται λύσεις σε διάφορα προβλήματα, χωρίς να στηρίζεται σε επιστημονική ή σε ρεαλιστική βάση.\n[μσν. τσαρλατάνος < ιταλ. ciarlatano -ς]\nΗ ιατρική των τσαρλατάνων\nΠώς απατεώνες γιατροί εξαπατούσαν ασθενείς κατά το παρελθόν...\nΑπό τότε που υπήρχε η ιατρική, υπήρχε και η ιατρική των τσαρλατάνων – όπου η θεραπεία βασιζόταν στην έλλειψη ενδείξεων και, το χειρότερο, σε απάτες με γιατροσόφια\nΧΡΥΣΟΣ, 2500 π.Χ.\nΉδη από το 2500 π.Χ. οι Κινέζοι γνώριζαν ότι ο χρυσός δεν διαβρωνόταν και πίστευαν ότι παρατείνει τη ζωή. Όταν όμως τον Μεσαίωνα εμφανίστηκε η αλχημεία, η αναζήτηση μιας πόσιμης μορφής χρυσού κορυφώθηκε. Γύρω στο 1300 μ.Χ. ο αλχημιστής Γκέμπερ σκέφτηκε να κατασκευάσει ένα διάλυμα χρυσού σε υγρή μορφή, παράγοντας ένα άλας, τον χλωριούχο χρυσό, που θα μπορούσε να αναμειχθεί με νερό. Ο αλχημιστής του 16ου αιώνα Παράκελσος υποστήριζε ότι ο πόσιμος χρυσός βοηθά στη θεραπεία της μανίας, της επιληψίας και της νόσου του Αγίου Βίτου. Ήταν όμως τοξικός και τα άλατα του χλωριούχου χρυσού μπορούσαν να προκαλέσουν νεφρική ανεπάρκεια και χρυσή.\nΟι πρώτες περιπτώσεις αφαίμαξης ανάγονται στην Αρχαία Αίγυπτο γύρω στο 1500 π.Χ. αλλά και στη μεσαιωνική Ευρώπη οι κουρείς-χειρούργοι προσπαθούσαν να θεραπεύσουν την ευλογιά, την επιληψία και την πανώλη μέσω της αφαίμαξης. Το 1623, ο Γάλλος γιατρός Ζακ Φεράν σκέφτηκε ότι αυτή η πρακτική θα μπορούσε να θεραπεύσει το ερωτικό πάθος, ιδίως αν ο πάσχων ήταν «παχουλός και καλοθρεμμένος». Έτσι λοιπόν σύστηνε στους ερωτοχτυπημένους αφαίμαξη μέχρι σημείου καρδιακής ανεπάρκειας.\nΧωρίς καμία χειρουργική εμπειρία, ο Ελβετός γιατρός Γκότλιμπ Μπούρκχαρντ χειρουργούσε ασθενείς με σχιζοφρένεια και ψυχωτικές παραισθήσεις χρησιμοποιώντας οστεοτρύπανο (ένα στρογγυλό κοκάλινο πριόνι) για να ανοίγει τρύπες κοντά στους κροτάφους. Εισχωρούσε στα μηνίγγια και αφαιρούσε μέρη του εγκεφαλικού φλοιού με ένα αιχμηρό κουτάλι. Αυτή ήταν η πρώτη λοβοτομή, αν και ο όρος επινοήθηκε αργότερα από τον Αμερικανό νευρολόγο Ουόλτερ Φρίμαν, ο οποίος το 1936 συνεργάστηκε με τον νευροχειρουργό Τζέιμς Ουάτ για τη «θεραπεία» θεμάτων ψυχικής υγείας. Μάλιστα, χειρούργησαν ανεπιτυχώς τη Ρόζμαρι Κένεντι, αδελφή του προέδρου Τζον Κένεντι. Οι λοβοτομές προκάλεσαν αναπηρία σε πολλούς ασθενείς, ακόμα και θάνατο από αιμορραγία.\nΓΕΩΦΑΓΙΑ, 500 π.Χ.\nΗ γεωφαγία, δηλαδή η βρώση χώματος, είναι αρχαία πρακτική. Το 500 π.Χ. οι κάτοικοι της Λήμνου συγκέντρωναν κόκκινο θεραπευτικό άργιλο από έναν λόφο μια συγκεκριμένη μέρα του χρόνου. Τον ξέπλεναν, τον καθάριζαν, τον έπλαθαν σε στρογγυλό σχήμα και κατασκεύαζαν μικρά δισκία που οι ιέρειες του νησιού ευλογούσαν και σφράγιζαν με την επίσημη σφραγίδα τους. Ο άργιλος επιβραδύνει την απορρόφηση φαρμάκων μέσω της πεπτικής οδού και βοηθά στην επούλωση πληγών, αλλά χρησιμοποιούνταν ως γιατροσόφι λόγω της θρησκευτικής σημασίας που είχαν οι λόφοι της Λήμνου.\nΔΗΜΙΟΥΡΓΟΣ ΓΕΝΕΙΑΔΑΣ, 1885\nH χειρότερη περίοδος της ιστορίας για τους άνδρες που δεν είχαν γένια ήταν μάλλον η βικτοριανή Αγγλία, τότε που ήταν της μόδας οι μακριές γενειάδες, οι πυκνές φαβορίτες και τα περίτεχνα μουστάκια. Τη λύση υποσχόταν να δώσει μέσω διαφήμισης που κυκλοφορούσε στις εφημερίδες του Λονδίνου η θεραπεία «Δημιουργός Γενειάδας του Καθηγητού Μόντεβι» που ισχυριζόταν ότι μέσα σε μόλις έξι εβδομάδες ακόμα και «νέοι κάτω των δεκαεπτά» θα αποκτούσαν εντυπωσιακή γενειάδα. Το σκεύασμα ήταν γερμανικής προέλευσης και η μία φιάλη κόστιζε πέντε σελίνια.\nΦΙΔΕΛΑΙΟ, ΜΕΣΑ 19ου ΑΙΩΝΑ\nΤο κινεζικό φιδέλαιο παράγεται από το λίπος κινεζικών νερόφιδων. Έχει υψηλή περιεκτικότητα σε Ω-3 λιπαρά και είναι αποτελεσματικό αντιφλεγμονώδες. Χρησιμοποιήθηκε κατά την κινεζική μετανάστευση στην αμερικανική Δύση τον 19ο αιώνα. Το 1893 ο Κλαρκ Στάνλεϊ άρχισε να πουλά φιδέλαιο για εντριβές, ανοίγοντας στα δύο κροταλίες μπροστά στα πλήθη, βουτώντας τους σε καυτό νερό και χρησιμοποιώντας το λίπος που ανέβαινε στην επιφάνεια. Δυστυχώς, οι κροταλίες δεν ήταν τόσο αποτελεσματικοί όσο τα νερόφιδα. Επίσης, πολλές φορές πουλούσε φιδέλαιο που περιείχε μόνο ορυκτέλαιο, λίπος βοοειδών, κόκκινο πιπέρι και νέφτι, με ελάχιστο ή καθόλου φιδέλαιο.\nΘΕΡΑΠΕΥΤΙΚΟΣ ΚΑΝΙΒΑΛΙΣΜΟΣ, 1ος ΑΙΩΝΑΣ μ.Χ.\nΤον 1ο αιώνα ο Πλίνιος ο Πρεσβύτερος έγραψε ότι «οι επιληπτικοί πίνουν το αίμα των μονομάχων σαν να είναι το ελιξίριο της ζωής». Με την πάροδο των χρόνων όμως, η βρώση της ανθρώπινης σάρκας έγινε επίσης δημοφιλής. Όπως περιέγραψε στο Dispensatory ο πουριτανός Έντουαρντ Τέιλορ τον 18ο αιώνα, το νεκρό ανθρώπινο σώμα περιείχε πλούτο θεραπευτικών στοιχείων και υποστήριζε ότι ο μυελός των οστών ήταν καλός για τις κράμπες, η χοληδόχος κύστη βοηθούσε στην κώφωση και η αποξηραμένη καρδιά θεράπευε την επιληψία. Οι δήμιοι κέρδιζαν μικροποσά πουλώντας την επιδερμίδα και το λίπος εκτελεσμένων εγκληματιών. Το έλαιο από ανθρώπινο λίπος χρησιμοποιούταν για τη θεραπεία πληγών, ως αναλγητικό, για καρκίνους, για ερωτικά φίλτρα, για την ποδάγρα και τους ρευματισμούς.\nΤΑ ΑΙΤΙΑ ΤΟΥ ΤΣΑΡΛΑΤΑΝΙΣΜΟΥ -ΧΑΡΑΚΤΗΡΙΣΤΙΚΑ ΠΑΡΑΔΕΙΓΜΑΤΑ\n*Γιατί πιστεύουμε σε απατεώνες και τσαρλατάνους;\n**Επιδημία από τσαρλατάνους, κομπογιαννίτες και καλόγριες...\n***"Βρήκαν τη θεραπεία του καρκίνου": Δεκάδες τσαρλατάνοι\n****Το "ΑΝΤ1 Radio Πάτρας" προωθεί συνεχώς τσαρλατάνο, ραβδοσκόπο θεραπευτή, και ψευτο-καθηγητή ψυχολογίας, που είναι απόφοιτος δημοτικού | ELLINIKA HOAXES\n*****Σύγχρονοι τσαρλατάνοι και κομπογιαννίτες εκμεταλλεύονται ασθενείς . Ενεργειακοί ψυχολόγοι και ψυχοθεραπευτές, βιοενεργειακοί θεραπευτές, θεραπευτές φενγκ σούι, θεραπευτές μάστερ ρέικι, σαμανικοί θεραπευτές...


Συμβουλές για την επίλυση της τριχόπτωσης - Qazami\nΣυμβουλές για την επίλυση της τριχόπτωσης\nBy Markos on\t 16 Απριλίου 2021 No Comments\nΔισεκατομμύρια δολάρια δαπανούνται για την επίλυση της τριχόπτωσης. Πολλά από αυτά τα χρήματα απλά σπαταλούνται. Τα αναποτελεσματικά προϊόντα και η παραπλανητική διαφήμιση ευθύνονται μόνο εν μέρει. Πολλοί καταναλωτές δεν χρησιμοποιούν αυτά τα προϊόντα απώλειας μαλλιών με αποτελεσματικό τρόπο. Ευτυχώς υπάρχουν μερικοί απλοί τρόποι με τους οποίους οι καταναλωτές μπορούν να αυξήσουν τις πιθανότητες επιτυχίας τους. Ακολουθώντας τις παρακάτω οδηγίες θα διασφαλιστεί ότι τα χρήματά σας δεν θα χαθούν.\nΚρατήστε σημειώσεις σε ένα ημερολόγιο\nΟι άνθρωποι δοκιμάζουν συνήθως διάφορα προϊόντα τριχόπτωσης προτού βρουν κάτι που να τους ταιριάζει. Πολλοί χρησιμοποιούν δύο ή περισσότερα προϊόντα ταυτόχρονα. Η παρακολούθηση όλων αυτών των πληροφοριών μπορεί να είναι απογοητευτική και δύσκολη. Ο καλύτερος τρόπος για να καταλάβετε τι λειτουργεί είναι να κρατάτε ένα ημερολόγιο που να περιγράφει την πρόοδό σας. Θα πρέπει να καταγράψετε όλες τις σχετικές πληροφορίες σχετικά με τη διαδικασία θεραπείας: πότε ξεκινήσατε, τη δοσολογία, το κόστος και τυχόν παρενέργειες που αντιμετωπίζετε. Αυτή η τεκμηρίωση θα σας πει ποια προϊόντα είναι αποτελεσματικά, ποια δεν είναι και θα σας επιτρέψει να κάνετε αλλαγές όπως κρίνετε κατάλληλο.\nΗ παρατήρηση μικρών αλλαγών στη γραμμή των μαλλιών σας με την πάροδο του χρόνου είναι εξαιρετικά δύσκολη. Η τακτική λήψη φωτογραφιών είναι ο πιο αποτελεσματικός τρόπος παρακολούθησης της προόδου σας. Φωτογραφίζετε πάντα το κεφάλι σας από την ίδια γωνία, σε παρόμοιες συνθήκες φωτισμού. Χρησιμοποιήστε μια ψηφιακή κάμερα για καλύτερα αποτελέσματα, οι οποία θα καταγράφει αυτόματα την ημερομηνία και την ώρα για εσάς. Όταν αυτό συνδυάζεται με ένα ημερολόγιο, αυτές οι φωτογραφίες παρέχουν ένα πολύτιμο εργαλείο που θα σας επιτρέψει να κρίνετε την αποτελεσματικότητα των προϊόντων που χρησιμοποιείτε.\nΚάντε την έρευνα σας για τα προϊόντα που υπόσχονται επίλυση της τριχόπτωσης\nΤο Διαδίκτυο πλημμυρίζει από προϊόντα που ισχυρίζονται ότι θεραπεύουν και αντιμετωπίζουν την τριχόπτωση. Το να βρεις ποια είναι νόμιμα μπορεί να είναι δύσκολο έργο. Κατά την έρευνα προϊόντων στο διαδίκτυο, προσέξτε αυτά που ακούγονται πολύ καλά για να είναι αληθινά. Εάν η εταιρεία έχει φωτογραφίες πριν και μετά, εξετάστε τις προσεκτικά. Εάν οι εικόνες τραβήχτηκαν από διαφορετικές οπτικές γωνίες ή σε διαφορετικό φωτισμό, να είστε ύποπτοι. Αυτές οι τεχνικές είναι κοινά κόλπα, που χρησιμοποιούνται για να ξεγελάσουν το μάτι και τον καταναλωτή. Όταν μια εταιρεία ισχυρίζεται ότι το προϊόν της έχει “ποσοστό επιτυχίας 98%”, αναζητήστε τεκμηρίωση της κλινικής μελέτης. Εάν οι κλινικές πληροφορίες που παρέχουν είναι ασαφείς ή λείπουν εντελώς, να είστε προσεκτικοί.\nΕάν ακολουθήσετε αυτά τα βήματα κατά τη διάρκεια της θεραπείας σας, οι πιθανότητες επιτυχίας σας για την επίλυση της τριχόπτωσης είναι εξαιρετικές. Κάθε επιτυχημένη αγωγή απαιτεί αφοσίωση. Όποια κι αν είναι η θεραπεία, ακολουθήστε προσεκτικά τις οδηγίες του γιατρού σας ή του κατασκευαστή του προϊόντος.\nέρευνα προϊόντων τριχόπτωσης πρακολούθηση τριχότπωσης Συμβουλές για την επίλυση της τριχόπτωσης φωτογραφίες με πρόοδο


Το Γόνιμο Σερρών Χθες Και Σήμερα: Προφήτης Ηλίας Αχλαδοχωρίου Σερρων\nΤο Αχλαδοχώρι είναι ένα γραφικό χωριό που βρίσκεται μεταξύ Σιδηροκάστρου και βουλγαρικών συνόρων, μέσα σε κοιλάδα, ανάμεσα στα βουνά Όρβηλος από βόρεια και Βροντούς από νότια.\nΣτο κέντρο του χωριού, υψώνεται κυριολεκτικά ο περίφημος ιστορικός ναός του Προφήτη Ηλία, που τιμάται ιδιαίτερα ως ο προστάτης του. Κτίστηκε το 1870. Η παράδοση αναφέρει πως ο ναός ήταν στην αρχή ένα μικρό εκκλησάκι. Οι πολλές χαρές στο χωριό, οι πλούσιες σοδειές, η οικονομική ευφορία, η προφύλαξη απο τους Τούρκους, αποδίδονται στον προστάτη του χωριού, τον Προφήτη Ηλία.\nΟ λαός αναγνωρίζοντας την αλήθεια αυτή, αποφάσισε να κτίσει το μεγαλοπρεπέστατο ναό προς τιμήν του. Η απόφαση που πήρε η διοίκηση του Αχλαδοχωρίου ήταν Όλο το χωριό είναι υποχρεωμένο να προσφέρει χρήματα, υλικά, εθελοντική εργασία. Μέχρι να χτιστεί η Εκκλησία του Προφήτη Ηλία θα απαγορευτούν οι γιορτές, τα πανηγύρια, οι γάμοι, τα βαφτίσια και όλες οι άλλες χαρές στο χωριό.\nΟι χωρικοί κράτησαν την υπόσχεση τους και με το παραπάνω. Κάθε Κυριακή οι κάτοικοι πρόσφεραν προσωπική εργασία για να τελειώσει οσο πιο γρήγορα γινόταν ο ναος. Το 1867 άρχισε το κτίσημο της εκκλησίας και τελείωσε το καλοκαίρι του 1870, οπου και έγιναν πανηγυρικά τα εγκαίνια. Όλος ο λαός απο την γύρω περιοχή παραβρέθηκε στα εγκαίνια, τιμώντας έτσι τον Προφήτη Ηλία στο πανηγύρι του.\nΤο 1877 τελείωσε και η αγιογραφία του ναού, που αποτελούνταν απο παραστάσεις απο την Π.Διαθήκη, όπως ο Παράδεισος, ο Νώε, η μετάσταση του Προφήτη Ηλία. Στις παραστάσεις της Κ.Διαθήκης, θαυμάζονται, παραβολές, σκηνές της ζωής του Χριστού. Άγνωστος, δυστυχώς παραμένει ο σπουδαίος αγιογράφος.\nΣύντομα μεγάλο αφιέρωμα στον Ιερό ναό\nΑγίου Παντελεήμων Γονίμου.


Προβολή της ταινίας Hot Fuzz (2007) του Edgar Wright | Κινηματογραφική Ομάδα ΟΠΑ\n« Προβολή της ταινίας «Drive” του Νίκολας Γουίντινγκ Ρεφν (2011)\nΠροβολή της ταινίας «It follows” του David Robert Mitchell (2014) »\nΤην επιλέξατε με 31 ψήφους, την προβάλλουμε!\nΤην Παρασκευή 11 Νοεμβρίου θα προβληθεί η ταινία «Hot Fuzz” του Edgar Wright.\nΣας περιμένουμε στην Δ22 στις 19.00 🙂\nΗ ιστορία ξεκινάει στο Λονδίνο.\nΕκεί ζει ο Nicholas Angel (Pegg), ένας εξαιρετικά αφοσιωμένος αστυνομικός, που εργάζεται στην Μητροπολιτική Αστυνομία.\nΟι επιδόσεις του είναι τόσο καλές, που όλοι του οι συνάδελφοι τον μισούν. Έτσι, ο Επιθεωρητής του τμήματος αποφασίζει να τον μεταθέσει σε ένα χωριό στην επαρχία το Sandford. Το Sandford φημίζεται για τη σχεδόν μηδενική του εγκληματικότητα και το γεγονός ότι έχει να γίνει φόνος εκεί πάνω από 20 χρόνια.\nO Nicholas απρόθυμα θα μετακομίσει στο Sandford, όπου θα γνωρίσει το νέο και άπειρο συνεργάτη του Danny Butterman (Frost), o οποίος από την πρώτη στιγμή θαυμάζει τα επιτεύγματα του Nicholas. O πατέρας του Danny, o Frank Butterman (Broadbent) είναι ο αρχηγός της τοπικής αστυνομίας. Θα γνωρίσει στον Nicholas όλους τους τοπικούς παράγοντες, συμπεριλαμβανομένου και του επιχειρηματία Simon Skinner (Dalton).\nΈχοντας συνηθίσει στη συνεχή δράση, δυσκολεύεται να προσαρμοστεί. Όλα αυτά όμως θα αλλάξουν, όταν μια σειρά ανεξήγητων φόνων αρχίζουν να συμβαίνουν στο χωριό. Ο Nicholas είναι πεπεισμένος ότι πρόκειται για φόνους, ενώ όλοι στο χωριό πιστεύουν ότι πρόκειται για απλά «ατυχήματα”.\nΈχοντας τη στήριξη του Danny, θα αρχίσουν να ψάχνουν στοιχεία για τους φόνους αυτούς, προκειμένου να βρουν τον ή τους ενόχους. Ο Nicholas αρχικά θα υποπτευθεί τον Simon Skinner, ωστόσο η αλήθεια πίσω από τους φόνους και τον πραγματικό δράστη δεν είναι τόσο απλή όσο δείχνουν τα στοιχεία.\nFacebook Event: facebook.com/events/188553011603219/\n11th Νοέμβριος 2016\n19:00 με 21:20


Κ. Μητσοτάκης: «Τι θα αλλάξουμε στην Παιδεία, από όσα άλλαξε η Κυβέρνηση Τσίπρα ή τα κατάργησε». | db8\nHome ΠΟΛΙΤΙΚΗ Κ. Μητσοτάκης: «Τι θα αλλάξουμε στην Παιδεία, από όσα άλλαξε η Κυβέρνηση...\nΚ. Μητσοτάκης: «Τι θα αλλάξουμε στην Παιδεία, από όσα άλλαξε η Κυβέρνηση Τσίπρα ή τα κατάργησε».\nΟι προτάσεις του Κ. Μητσοτάκη για την Παιδεία και τη νέα εποχή της. «…Αλλά τότε η Αριστερά είχε αξιόπιστη ηγεσία… Ηταν ο Χαρ. Φλωράκης και ο Λ. Κύρκος. Τωρα είναι ο Α. Τσίπρας και ο Ν.Παππάς…. Μια ηγεσία χωρίς αξίες, με μοναδικό στόχο την παραμονή στην εξουσία. Θέλω να αναδείξω την καταστροφή που συντελείται στην παιδεία από μια ιδεοληπτική κυβέρνηση. Ο κ. Τσίπρας στόχο έχει να διχάσει και στην Παιδεία.»\nΈδωσε το βάρος του στις συγκεκριμένες προτάσεις και λύσεις. Παρά την επιθετική γραμμή άμυνας που ακολούθησε ο κ. Τσίπρας, ο αντίπαλός του Κυρ. Μητσοτάκης, δεν επέλεξε την στρατηγική της τυφλής σύγκρουσης δίνοντας αρχικά έναν άλλο τόνο στην συζήτηση, η οποία αναμενόταν να αγγίξει το «κόκκινο» της αντιπαράθεσης με επίκεντρο, φυσικά, το Καλογρίτσας – gate. Ο αρχηγός της αξιωματικής αντιπολίτευσης ξάφνιασε, επιλέγοντας να μην κινηθεί στο πεδίο αυτό, επιλέγοντας μια άλλη στρατηγική, της ήρεμης δύναμης και όχι αυτήν της πόλωσης και της όξυνσης του ήδη νοσηρού πολιτικού κλίματος.\nΠαράγοντες της ΝΔ τόνιζαν «ο κόσμος έχει κουραστεί από την όξυνση και τις αντιπαραθέσεις». «Ο κ. Τσίπρας ας απολογηθεί για τα πεπραγμένα του για τα οποία βοά η ελληνική κοινωνία. Η ΝΔ θα αναδείξει τα προγραμματικά πλεονεκτήματά της για την διακυβέρνηση της χώρας και τις προτάσεις της για έξοδο από την γενικευμένη κρίση που μαστίζει την ελληνική κοινωνία», έλεγαν χαρακτηριστικά. Έτσι, ο κ. Μητσοτάκης από την αρχή της ομιλίας του έδωσε το στίγμα του λέγοντας ότι «η κοινωνία που μας ακούει σήμερα ενδιαφέρεται για το πως θα αποκτήσουμε καλύτερα σχολεία και όχι για το πώς θα ελέγξετε την ενημέρωση». «Και για αυτό δεν θα μπω στον πειρασμό να αποπροσανατολίσω την συζήτηση», είπε, «στοχοποιώντας» παράλληλα τον κ. Τσίπρα: «Δεν έρχεστε ως κατήγορος, απολογούμενος είστε για τα ζητήματα διαφάνειας και διαπλοκής», του είπε, προκαλώντας τον να έρθει να συζητήσουν περί διαπλοκής σε μια άλλη προ ημερησίας διατάξεως συζήτηση στην Βουλή.\nΟ αρχηγός της αξιωματικής αντιπολίτευσης υπενθύμισε στον πρωθυπουργό ότι και τον περασμένο Μάρτιο είχε προκαλέσει ο ίδιος προ ημερησίας διατάξεως συζήτηση για την διαπλοκή «και υποστήκατε πανωλεθρία», όπως του είπε για να του επισημάνει: «Επανέρχεστε στον τόπο του εγκλήματος και χαίρομαι ότι σύρεστε στην πρότασή μας». Βεβαίως έκτοτε έχουν μεσολαβήσει πολλά, με αποκορύφωμα την υπόθεση των τηλεοπτικών αδειών. «Με πολλή μεγάλη χαρά θα έρθουμε να τα συζητήσουμε όλα», δήλωσε ο κ. Μητσοτάκης, ο οποίος έδωσε μια πρόγευση των διαθέσεών του. «Δηλώσατε υπερήφανος για την συμμετοχή σας στο μαθητικό και φοιτητικό κίνημα, το οποίο όμως συχνά παρεκτράπη σε εκδηλώσεις ακραίας βίας. Θυμάστε πώς ήταν το όνομα της φοιτητικής παράταξης που ήταν επικεφαλής στα φοιτητικά του χρόνια; Εγκέλαδος. Ε, αυτό τον εγκέλαδο φέρατε στη χώρα», του είπε, ενώ απαντώντας στην μομφή του κ. Τσίπρα ότι δεν έχει περάσει ούτε έξω από δημόσιο σχολείο, ο πρόεδρος της ΝΔ παραδέχθηκε ότι σπούδασε σε ξένο μη κρατικό πανεπιστήμιο, όμως του υπενθύμισε ότι και ο ίδιος τα παιδιά του τα έχει στείλει σε ιδιωτικό σχολείο. «Εσείς ο ίδιος δεν αναγνωρίζετε το δημόσιο σχολείο και επιλέγετε τα προνόμια του ιδιωτικού», του επισήμανε.\nΟι προτάσεις του Κυριάκου Μητσοτάκη για την Παισεία\n«-Ο λογογράφος σας πρέπει να μπέρδεψε τις ομιλίες σας. Σας έγραψε μια ομιλία που διαβάσατε πριν από 3 μήνες. Η κοινωνία που μας ακούει σήμερα είπε ο κ. Μητσοτάκης ενδιαφέρεται για το πως θα αποκτήσουμε καλύτερα σχολεία και όχι για τα ΜΜΕ. Και γι αυτό δεν θα αποπροσανατολίσω την συζήτηση.\n-Η Παιδεία θα πρέπει να είναι ένα πεδίο εθνικής συνεννόησης. Η προχθεσινή τραγική επέτειος της δολοφονίας του Μπακογιάννη μας έδειξε πόσο καλό είναι να παραμερίζουμε τις διαφορές μας. Εχω ζωντανή την εικόνα της Βουλής εκείνη την ημέρα. Υψώθηκε ένα ανάχωμα δημοκρατίας. Αλλά τότε η Αριστερά είχε αξιόπιστη ηγεσία… Ηταν ο Χαρ. Φλωράκης και ο Λ. Κύρκος. Τωρα είναι ο Α. Τσίπρας και ο Ν.Παππάς…. Μια ηγεσία χωρίς αξίες, με μοναδικό στόχο την παραμονή στην εξουσία. Θέλω να αναδείξω την καταστροφή που συντελείται στην παιδεία από μια ιδεοληπτική κυβέρνηση. Ο κ. Τσίπρας στόχο έχει να διχάσει και στην Παιδεία.\n-Εσείς επιβεβαιώσατε ότι είναι πιο εύκολο να γκρεμίζεις από το να χτίζεις. Εσείς φέρνετε την Παιδεία χρόνια πίσω. Ριζική επιστροφή στο παρελθόν είναι αυτό που κάνετε. Αναμοχλεύετε πολιτικές άλλων εποχών. Το παρελθόν σας σας καταδιώκει και δεν μπορείτε να το ξεπεράσετε κ. Τσίπρα. Διακριθήκατε ως ηγέτης καταλήψεων πανεπιστημιακών ιδρυμάτων. Το ίδιο βινύλιο του ’80 εξακολουθούμε να ακούμε. Κλισέ που τα ξεπέρασε και η ιστορία. Μπορεί σε άλλους τομείς της οικονομίας να αναγκάζεστε να επαναφέρετε φιλελεύθερες πολιτικές αλλά στην παιδεία δεν έχετε καμία αναστολή.\n– Καταργήσατε επί της ουσίας πρότυπα και πειραματικά σχολεία αφού καταργήθηκαν οι εξετάσεις.Υπονομεύσατε και το δημοτικό σχολείο. Καταργήσατε το ενιαίο αναβαθμισμένο πρόγραμμα. Μειώθηκαν οι ώρες του προγράμματος. Οι πιο δημιουργικές ώρες των μαθητών καταργήθηκαν. Αντί να αναβαθμίσετε το 35% των υπονομεύσατε το 65%. Υποβαθμίσατε και το Γυμνάσιο και το Λύκειο. Εγιναν ενέργειες λίγο πριν ξεκινήσει η χρονιά, χωρίς διάλογο. Οι παρεμβάσεις Φίλη έγιναν 3 μέρες πριν αρχίσει η σχολική χρονιά. Επιλέξατε τέσσερα μαθήματα που θα εξετάζονται οι μαθητές. Μετατρέπετε το γυμνάσιο σε ένα σχολείο αυτόματης προσαρμογής.\n-Μιλησα για την επικαιρότητα γιατί εδώ και ένα μήνα η χώρα είναι στο επίκεντρο ενός ανηλεούς βομβαρδισμού για τις τηλεοπτικές άδειες… Εδωσα την ευκαιρία σοτν κ. Μητσοτάκη να τοποθετηθεί αλλά προτίμησε να αποδράσει να σιωπήσει. Στο σπίτι του κρεμασμένου δεν μιλάνε για σχοινί. Η εκτίμησε ότι δεν θέλησε να λερώσει τα χέρια του γιατί κάνουν άλλοι την βρώμικη δουλειά.\n-Η αγορά πρέπει να μπει κάτω από τον έλεγχο της Πολιτείας… Το τι θα κάνουμε στα πανεπιστήμια, δεν μπορεί να το καθορίζει η αγορά.\n-Δεν υποβαθμίστηκε το ολοήμερο σχολείο, αφού τώρα όλα τα δημοτικά μπορούν να λειτουργήσουν ως ολοήμερα και να πανε όλα τα παιδιά. Μέχρι πέρυσι υπήρχαν σχολεία που δεν έκαναν αγγλικά και πληροφορική από την Α Δημοτικού… Μειώσαμε τις ώρες γιατι ειναι επιστημονική άποψη ότι τα παιδιά του δημοτικού δεν μπορούν να αποδώσουν με τόσες πολλές ώρες.\n-Το όνομα της φοιτητικής παράταξης που συμμετείχε ο Αλέξης Τσίπρας στα νιάτα του λεγόταν εγκέλαδος και αυτό έχετε προκαλέσει και στη χώρα. Εχετε γκρεμίσει ότι υπάρχει. Μιας και μιλάμε για βιώματα με κατηγορήσατε ότι δεν έχω περάσει έξω από δημόσιο σχολείο και πανεπιστήμιο. Είχα την δυνατότητα να σπουδάσω σε ένα μη κρατικό Πανεπιστήμιο του εξωτερικού. Νομίζω ότι και εσείς αν θέλατε θα μπορούσατε να το κάνετε… Είναι υποκρισία να το λέτε αυτό την ώρα που στέλνετε τα παιδιά σας σε ιδιωτικό σχολείο.\nΤο Μαξίμου σε ειδικό NON PAPER γραμμής, δίνει τη δική του...


Εξελίξεις με το Κόκκινο Ποτάμι – Τι αποκάλυψε ο Μανούσος Μανουσάκης - fiftififti\nΕπανέναρξη γυρισμάτων για το “ΚΟΚΚΙΝΟ ΠΟΤΑΜΙ” στην τελική ευθεία για το φίναλε!\nΚαλεσμένος του Σπύρου Χαριτάτου και του Γιώργου Καραμέρου βρέθηκε, το μεσημέρι της Παρασκευής, ο Μανούσος Μανουσάκης. Ο δημοφιλής σκηνοθέτης μίλησε στο OPEN Ελλάδα για την επιστροφή στο “Κόκκινο Ποτάμι” και τις διαφοροποιήσεις στα τελευταία γυρίσματα λόγω της πανδημίας του κορονοϊού.\n“Θα κινηθούμε σύμφωνα με τα μέτρα τα οποία εξήγγειλε η κα. υπουργός που, όμως, εμείς τα τηρούσαμε και τις τελευταίες τέσσερις πέντε μέρες γυρισμάτων. Ήταν απλά τα πράγματα και κάναμε ο καθένας το αυτονόητο. Είχε ο καθένας το αντισηπτικό του, παραγγείλαμε μάσκες να μοιράσουμε στον κόσμο” συμπλήρωσε ο σκηνοθέτης των επιτυχιών.\n“Από αυτά τα γυρίσματα και μετά θα εισάγουμε και τη θερμομέτρηση την οποία δεν είχαμε πριν. Έχουμε παραγγείλει δυο τηλεθερμόμετρα ώστε να μπορούμε να το κάνουμε και αυτό. Έχουμε δε την τύχη να μας έχουν απομείνει, γύρω στα 25 γυρίσματα, όλα εξωτερικού χώρου και έτσι θα είμαστε απλωμένοι. Δεν έχουμε λόγο να συνωστιζόμαστε”.\nPrevious PostΤΟ ΚΟΚΚΙΝΟ ΠΟΤΑΜΙ ΕΠΕΙΣΟΔΙΑ 5-6-7\nNext PostΤΟ ΚΟΚΚΙΝΟ ΠΟΤΑΜΙ: Οι ραγδαίες εξελίξεις και οι οδυνηρές συνέπειες


ΔΗΜΟΣ ΙΩΑΝΝΙΤΩΝ – Ανοιχτό το ζήτημα με το Κέντρο Διαλογής Ανακυκλώσιμων | Πρωινά Νέα\nΕναλλακτικές προτάσεις για την παράδοση των ανακυκλώσιμων στο Κέντρο Διαλογής στα Γιάννενα κατέθεσε ο Δήμος Ιωαννιτών στον Εθνικό Οργανισμό Ανακύκλωσης με τις διαβουλεύσεις να βρίσκονται σε εξέλιξη.\nΟ Οργανισμός εμμένει στον περιορισμό του ωραρίου παράδοσης των απορριμμάτων, σύμφωνα με την απόφαση της προηγούμενης εβδομάδας, χωρίς να έχει βρεθεί λύση στο ζήτημα.\nΤο τι θα γίνει τις επόμενες ημέρες είναι άγνωστο όμως μέχρι χθες το μεσημέρι η κατάσταση στους μπλε κάδους στους δρόμους των Ιωαννίνων δεν ήταν η καλύτερη δυνατή.\nΣε αλλεπάλληλες συνομιλίες της δημοτικής αρχής με τον Εθνικό Οργανισμό Ανακύκλωσης, όπως ανέφερε ο αρμόδιος αντιδήμαρχος Δημ. Κατηρτσίδης εκφράστηκε η κάθετη αντίθεση στο νέο ωράριο λειτουργίας του ΚΔΑΥ, με την επισήμανση ότι πρόκειται για μία μονομερή απόφαση, που αντίκειται και στην προγραμματική σύμβαση με το δήμο Ιωαννιτών.\nΕπί του παρόντος, η αποκομιδή της ανακύκλωσης θα γίνεται μεταμεσονύκτιες ώρες, ώστε τα απορριμματοφόρα να αδειάζουν το πρωί στο ΚΔΑΥ και παράλληλα κατατέθηκε πρόταση για την λειτουργία του Κέντρου τις πρώτες πρωινές ώρες του Σαββάτου και της Κυριακής.\nΣε διαφορετική περίπτωση όπως τόνισε σε δηλώσεις του στο ITV ο κ. Κατηρτσίδης υπάρχουν και άλλες παρεμβάσεις τις οποίες μπορεί να ασκήσει ο δήμος Ιωαννιτών, ενώ στο προσεχές δημοτικό συμβούλιο θα κατατεθεί εκ νέου η πρόταση δημιουργίας ενός δημοτικού Κέντρου Διαλογής Ανακύκλωσης.\n«Δε γίνεται να ακυρωθεί η προσπάθεια των τελευταίων ετών, ούτε να βάζει κάποιος σε ομηρία μία ολόκληρη πόλη. Να υπενθυμίσουμε επίσης ότι ως δήμος Ιωαννιτών δεν έχουμε λάβει καν το σύνολο των ανταποδοτικών που έπρεπε να λάβουμε από τον Εθνικό Οργανισμό Ανακύκλωσης. Αν επιμείνουν στην αδιάλλακτη στάση τους, τότε θα ξεκινήσουμε τη διαδικασία για να αποκτήσουμε δημοτικό ΚΔΑΥ», ανέφερε χαρακτηριστικά.


Έκδοση από την 02:41, 1 Οκτωβρίου 2010\n1.689 bytes προστέθηκαν , πριν από 10 έτη\n→Σχέσεις πριν την σύγκρουση\nΈκδοση από την 02:25, 1 Οκτωβρίου 2010 (επεξεργασία)\n(→Σχέσεις πριν την σύγκρουση)\nΈκδοση από την 02:41, 1 Οκτωβρίου 2010 (επεξεργασία) (αναίρεση)\nΕπιστρεφω για να δω τη συνεχεια...της συμμαχιας αυτης.\nΑπο οτι ειδα στο χαρτη η θεση των συμμαχων των "αρουραιων" ειναι πλησιεστερα προς τους Ελληνες, γεωγραφικα, για ανταλλαγη αγαστων συμπνοιων και συμπλευσεως. Και ομως δε πραγματοποιηθηκε. Κατι αλλο λοιπον πρεπει να συμβαινει\nΠηγα και ηρθα. Κατα κανονα γραφεις μαλακιες κυρια Βικιπαιδειανου. Οντως πρεπει να εξυπηρετεις συμφεροντα και ισως σκοτεινα, υπο την εννοια οτι βλαπτεις την Ελλαδα. Και αυτο καταφαινεται ετσι που παρουσιαζεις τα πραγματα που συνεβησαν τοτε.\nΥπογραφτηκε, λες παλι, συμφωνια μεταξυ των δυο "κρατων" (ποιων καρατων?? Ας ειναι) Να μη δημιουργηθουν ναυτικες βασεις εκ μερους των καρχηδονιων στην Ιταλια. Ποια Ιταλια?\nαπο τη Ρωμη σχεδον και κατω -οπως φαινεται στο χαρτη - δεν υπαρχει Ιταλια, παρα μονο δραστηριο ζωογονο Ελληνικο στοιχειο!\nΕχω παντως την εντυπωση, εξ αιτιας αυτων των ελαχιστων παρατηρησεων εδω, αλλα και αλλαχου, οτι σε αυτο το μοτιβο θα συνεχισεις. Με αποτελεσμα εσυ να κανεις τη δουλεια σου και εγω να χανω το χρονο μου.\nσταματω λοιπον καπου εδω με την ευχη οτι θα αντεξω τωρα στις μαλακιες που θα συναντησω, συνεχιζοντας την αναγνωση αυτων των κειμενων, και την ελπιδα να στα ψαλω καποια αλλη φορα.\nΑνακτήθηκε από "https://el.wikipedia.org/wiki/Ειδικό:MobileDiff/2329002"


IMATHIA-com "GreeK Blogger": ΕΚΤΑΚΤΟ! O DJ "SOKA" ΠΗΓΑΙΝΕΙ ΘΕΣΣΑΛΟΝΙΚΗ ΚΑΙ ΤΟΥΣ "ΠΑΙΡΝΕΙ"......"DNA"!\nΕΚΤΑΚΤΟ! O DJ "SOKA" ΠΗΓΑΙΝΕΙ ΘΕΣΣΑΛΟΝΙΚΗ ΚΑΙ ΤΟΥΣ "ΠΑΙΡΝΕΙ"......"DNA"!\nΤο πολύ φιλόξενο "DNA" Cafe Bar στην Νεάπολη Θεσσαλονίκης διοργανώνει την Παρασκευή 18/9 μια Special βραδιά στους ρυθμούς του τουμπελέκι και του κλαρίνου με Guest της βραδιάς τον δημοφιλή και αγαπητό DJ "SOKA"που θα μας ξεσηκώσει το "DNA" μας!.\nΕλάτε γιατί η διασκέδαση στο DNA χτυπάει κόκκινο!


Μόνιμος κάτοικος Ακρωτηρίου από ΧΡΙΣΤΟΦΟΡΟΣ ΝΕΣΤΟΡΟΣ article http://politis.com.cy/article/monimos-katikos-akrotiriou Το σπάνιο φοινικόπτερο είχε εντοπιστεί για πρώτη φορά το 2015, προκαλώντας το ενδιαφέρον τοπικών και ξένων Μέσων ενημέρωσης. 01.03.2018 14:35\nΧΡΙΣΤΟΦΟΡΟΣ ΝΕΣΤΟΡΟΣ, 01.03.2018\nΤο σπάνιο φοινικόπτερο είχε εντοπιστεί για πρώτη φορά το 2015, προκαλώντας το ενδιαφέρον τοπικών και ξένων Μέσων ενημέρωσης.\nΕπέστρεψε στην αλυκή Ακρωτηρίου, για τρίτη φορά τα τελευταία τέσσερα χρόνια, το μοναδικό στο είδος του παγκοσμίως μαύρο φλαμίνγκο. Η επιστροφή του προκάλεσε τον ενθουσιασμό μικρών και μεγάλων και αποτελεί μια ακόμη πρόκληση για το Κέντρο Περιβαλλοντικής Εκπαίδευσης Ακρωτηρίου που στοχεύει στην ασφαλή φύλαξη και διατήρηση της περιοχής, η οποία εντάσσεται στη σύμβαση Ramsar για τους υδροβιότοπους. Το σπάνιο φοινικόπτερο είχε εντοπιστεί για πρώτη φορά το 2015, προκαλώντας το ενδιαφέρον τοπικών και ξένων ΜΜΕ. Το μαύρο φλαμίνγκο θεωρείται μοναδικό στο είδος του, με τους επιστήμονες να εκτιμούν πως το μαύρο του χρώμα οφείλεται σε περισσότερη παραγωγή ποσότητας μελανίνης, λόγω γενετικής ανωμαλίας. Ο Παντελής Χαριλάου, υπεύθυνος περιβάλλοντος των Βρετανικών Βάσεων δήλωσε ότι ήταν ενθουσιασμένος που είδε το φλαμίνγκο να επιστρέφει πάλι φέτος, καθώς πολύ λίγοι άνθρωποι είχαν την τύχη να το δουν από κοντά. Η επιστροφή του σημαίνει ότι περισσότεροι άνθρωποι μπορούν να απολαύσουν αυτό το υπέροχο θέαμα. Η αλυκή έκτασης περίπου 10 τετραγωνικών χιλιόμετρων και τα γύρω λιβάδια φιλοξενούν τον μεγαλύτερο αριθμό υδρόβιων πουλιών στην Κύπρο. Ο καλύτερος χώρος παρατήρησης του μαύρου φλαμίνγκο είναι το Κέντρο Περιβαλλοντικής Εκπαίδευσης Ακρωτηρίου, οι λειτουργοί του οποίου σημειώνουν πως δεν θα πρέπει για κανένα λόγο να επιχειρηθεί από κάποιους να πλησιάσουν την περιοχή κατά τρόπο που να ενοχλήσουν τα φλαμίνγκο. Όλοι, προσθέτουν, πρέπει να είναι προσεκτικοί καθώς «εάν ο κόσμος περπατά στην αλυκή μπορεί να διαταράξει τον βιότοπο των πουλιών».


Δημοσκόπηση Politico: Το 60% των Ελλήνων στηρίζει την Ουκρανία και το 63% λέει «ναι» στον ευρωστρατό | Μάντολες Blog\nΕνώ οι περισσότεροι ερωτηθέντες στη δημοσκόπηση της Euroskopia έδειξαν συμπάθεια για την Ουκρανία, το 17% και στις έξι χώρες είπε ότι η εισβολή ήταν είτε «αποδεκτή» ή «απαράδεκτη αλλά κατανοητή».\nΩστόσο, οι συμπεριφορές διέφεραν σημαντικά ανά χώρα, με περισσότερο από το ένα τρίτο των ερωτηθέντων στην Ελλάδα (34%) να λένε ότι «μπορούσαν να κατανοήσουν τις ενέργειες του Πούτιν», σε σύγκριση με μόλις 9% στην Ολλανδία.\nΑναλυτικά, οι αντιδράσεις ανά χώρα: Ελλάδα 34%, Ιταλία 19%, Γαλλία 13%, Γερμανία 11%, Ισπανία 10%, Ολλανδία 9%.\nΟι ερωτηθέντες ήταν ξεκάθαροι ότι ο πόλεμος αποτελούσε κίνδυνο για τις δικές τους χώρες, με το 57% από τις έξι χώρες που συμμετείχαν στη δημοσκόπηση, να δηλώνουν ότι πιστεύουν πως η χώρα τους κινδυνεύει «πολύ» ή «κάπως».\nΣτην Ιταλία και την Ολλανδία, το ποσοστό αυτό ήταν 63% και 60% αντίστοιχα, ενώ στην Ελλάδα το συγκεκριμένο ποσοστό άγγιξε το 53%.\nΜεγάλες αποκλίσεις καταγράφηκαν επίσης σχετικά με την ανάγκη η ΕΕ να δημιουργήσει τον δικό της στρατό, έτσι ώστε οι χώρες να μην εξαρτώνται από το ΝΑΤΟ. Το 63% των ερωτηθέντων στην Ελλάδα υποστήριξε την ιδέα, σε σύγκριση με μόλις 27% στην Ολλανδία.\nΥπήρξε επίσης ισχυρή υποστήριξη στη Γαλλία και την Ισπανία, η καθεμία με 51%, αλλά και μεγαλύτερη «αντιπολίτευση» στη Γερμανία και την Ιταλία, με 36% και 35% αντίστοιχα.\nΣτο θέμα της ένταξης της Ουκρανίας της ΕΕ, η πλειοψηφία των Ισπανών (53%) απαντά «ναι, αμέσως», ενώ ισχυρή είναι η στήριξη και από την Γερμανία, καθώς το 63% απαντά «ναι, αμέσως» ή «ναι, αλλά σε 2 χρόνια».


Απόλλων – Τύρναβος 1-0 , Άξιζε τη νίκη και την πήρε\n/Απόλλων – Τύρναβος 1-0 , Άξιζε τη νίκη και την πήρε\nΗ πρώτη νίκη στο πρωτάθλημα ήρθε για τον Απόλλωνα έστω και με λίγο αγχωτικό τρόπο. Οι κοκκινόμαυροι επικράτησαν του Τυρνάβου με 1-0 με γκολ του Βασίλη Παπαδόπουλου και ξεκόλλησαν από τις χαμηλές θέσεις της βαθμολογίας.\nΟ Απόλλων μπήκε αποφασισμένος στο ματς και ευτύχησε να προηγηθεί στο 12ο λεπτό όταν από σέντρα του Γαλανόπουλου από δεξιά ο Βασίλης Παπαδόπουλος με όμορφο σουτ άνοιξε το σκορ. Οι πόντιοι είχαν την πρωτοβουλία σε όλο το πρώτο μέρος και δημιούργησαν φάσεις για να διευρύνουν το προβάδισμα χωρίς να τα καταφέρουν. Μεγαλύτερη ευκαιρία το σουτ του Τσούτση στο 37΄που έδιωξε δύσκολα ο Πρίφτης.\nΣτο β΄ημίχρονο υπήρξε μια οπισθοχώρηση, ίσως και από το άγχος να μην χαθεί η νίκη. Οι γηπεδούχοι πρόσεξαν κυρίως την άμυνα τους αλλά ο Τύρναβος δεν κατέφερε να το εκμεταλλευτεί, παρ ότι πίεσε αρκετά.\nΤο πρώτο τρίποντο ήρθε στο πρωτάθλημα και ο Απόλλων σκαρφάλωσε στην 5η θέση με 4 βαθμούς, ισόβαθμος με Ολυμπιακό Βόλου, Αναγέννηση Καρδίτσας, Αιγινιακό και Πιερικό. Αξιοσημείωτο πως είναι η δεύτερη φετινή νίκη των κοκκινόμαυρων σε επίσημο ματς (η άλλη είναι το 1-0 του κυπέλλου με αντίπαλο τον ΠΑΟΚ) με υπηρεσιακό προπονητή στον πάγκο. Σήμερα ήταν ο Βασίλης Χάβος, στο ματς του κυπέλλου ο Μάκης Δανδίκας.\nΚίτρινες κάρτες: Παληγεώργος, Ποκόνγκ, Τσούτσης, Παπαδόπουλος, Γεωργίου, Νατσιόπουλος\nΔιαιτητής: Αγγελακόπουλος (Καρδίτσας), βοηθοί :Διπλάρης (Καρδίτσας) και Εμπλιούκ (Ξάνθης).\nΑπόλλων (Βασίλης Χάβος): Παν. Παπαδόπουλος, Γαλανόπουλος, Κατσιαρός, Βαγγελόπουλος, Μπερτέν, Ολίσε(64΄Σουλίδης), Ακασού (81΄Καπετάνος), Νατσιόπουλος, Τσούτσης (59΄Γκέσιος), Ευσταθίου, Βασ. Παπαδόπουλος.\nΤύρναβος (Άγγελος Διγκόζης): Πρίφτης, Χαλούλος, Σιάτρας, Μπράνκοβιτς, Καραμανλής, Παληγεώργος (88΄Πεχλιβανόπουλος), Ντατίδης(74΄Σκαθαρούδης), Γεωργίου, Ότα(54΄Μιλουτίνοβιτς), Τσούκαλος, Πόκονγκ.


Author Topic: Μανόλης Αναγνωστάκης (Read 206444 times)\nΜανόλης Αναγνωστάκης, Κάθε πρωί...\n« Reply #45 on: 21 Dec, 2007, 19:39:56 »\nΚαταργούμε τα όνειρα\nΧτίζουμε με περίσκεψη τα λόγια\nΤα ρούχα μας είναι μια φωλιά από σίδερο\nΧαιρετάμε τους χτεσινούς φίλους\nΟι νύχτες μεγαλώνουν σαν αρμόνικες\n–Ήχοι, καημοί, πεθαμένα φιλιά.\n–Τίποτα, λέξεις μόνο για τους άλλους.\nΜα πού τελειώνει η μοναξιά;)\n« Last Edit: 19 Jun, 2017, 14:07:34 by wings »\nΜανόλης Αναγνωστάκης, Πέντε μικρά θέματα (I)\n« Reply #46 on: 23 Dec, 2007, 12:50:47 »\nΈσφιξα τη ζεστή παιδική σου άγνοια\nΣτην αγνή παρουσία σου καθρέφτισα τη χαμένη ψυχή μου.\nΕμείς αγαπήσαμε. Εμείς\nΠροσευχόμαστε πάντοτε. Εμείς\nΜοιραστήκαμε το ψωμί και τον κόπο μας\nΚι εγώ μέσα σε σένα και σ’ όλους.\n« Last Edit: 19 Jun, 2017, 14:08:15 by wings »\nΜανόλης Αναγνωστάκης, Πέντε μικρά θέματα (II)\n« Reply #47 on: 27 Dec, 2007, 22:17:44 »\nΆρης Αλεξάνδρου & Λουκάς Θάνου, Τις νύχτες\n(τραγούδι: Νίκος Ξυλούρης / δίσκος: Σάλπισμα (1978))\nΊσκιοι βουβοί αραγμένοι στη σκάλα\nΜάτια θολά που κράτησαν εικόνες θαλασσινές\nΚύματα με τη γλυκιάν αγωνία στην κάτασπρη ράχη\nΓυμνός κυλίστηκα μέσα στην άμμο μα δεν υποτάχτηκα\nΚαι δεν αγάπησα μόνον εσένα που τόσο με κράτησες\nΌπως αγάπησα τα ναυαγισμένα καράβια με τα τραγικά ονόματα\nΤους μακρινούς φάρους, τα φώτα ενός απίθανου ορίζοντα\nΤις νύχτες που γύρευα μόνος να βρω τον χαμένο εαυτό μου\nΤις νύχτες που μόνος γυρνούσα χωρίς κανείς να με νιώσει\nΤις νύχτες που σκότωσα μέσα μου κάθε παλιά μου αυταπάτη.\nΤώρα θα μου πείτε: μα είναι αυτό χριστουγεννιάτικο ποίημα, είναι αυτές οι μέρες για ποιήματα του Αναγνωστάκη; Κι επειδή, όπως συχνά λέτε όλοι σας, μόνη μου (παρα)μιλάω εδώ μέσα ώρες-ώρες, σας προλαβαίνω και απαντώ μόνη μου, και μάλιστα ορθά κοφτά, ότι πάντα είναι κατάλληλη η μέρα, η ώρα, η εποχή για ένα ερωτικό ποίημα του Μανόλη Αναγνωστάκη. Και κυρίως τις νύχτες. Και ειδικά τις νύχτες που αυτοί οι στίχοι ταιριάζουν με τη διάθεσή μου... :-)\n« Last Edit: 23 Jun, 2019, 23:33:39 by wings »\nRe: Μανόλης Αναγνωστάκης, Πέντε μικρά θέματα (II)\n« Reply #48 on: 28 Dec, 2007, 01:39:50 »\nΕίναι κάποια ποιήματα που μιλούν στην καρδιά μας, που αγγίζουν, ας πούμε, μια ευαίσθητη χορδή... Αυτό είναι ένα από αυτά...\n« Last Edit: 23 Feb, 2009, 13:18:24 by wings »\n« Reply #49 on: 28 Dec, 2007, 09:52:14 »\nΘα συμφωνήσω απόλυτα...\n« Last Edit: 23 Feb, 2009, 13:19:01 by wings »\nΜανόλης Αναγνωστάκης, Πέντε μικρά θέματα (V)\n« Reply #50 on: 30 Dec, 2007, 18:13:24 »\nΜανόλης Αναγνωστάκης & Μίκης Θεοδωράκης: Χαρά, χαρά\n(τραγούδι: Πέτρος Πανδής / δίσκος: Μπαλάντες (1975))\nΧαρά, Χαρά, ζεστή αγαπημένη\nΤραγούδι αστείρευτο σε χείλια χιμαιρικά\nΣτα γυμνά μου μπράτσα το είδωλό σου συντρίβω\nΧαρά μακρινή, σαν τη θάλασσα ατέλειωτη\nΚουρέλι ακριβό της πικρής αναζήτησης\nΆσε να φτύσω το φαρμάκι της ψεύτρας σου ύπαρξης\nΆσε να οραματιστώ τις νεκρές αναμνήσεις μου\n(Ανελέητο κύμα της νιότης μου).\nΩ ψυχή την αγωνία ερωτευμένη!\nΤι ποίημα!!! Κυριολεκτικά μου έκοψε την ανάσα όση ώρα το ξαναδιάβαζα και το δακτυλογραφούσα!\nΓια την Εύη, τον Γιώργο και τη Χαρά τους. :-)\n« Last Edit: 19 Jun, 2017, 14:09:37 by wings »\nRe: Μανόλης Αναγνωστάκης, Πέντε μικρά θέματα (V)\n« Reply #51 on: 31 Dec, 2007, 02:51:02 »\nQuote from: wings on 30 Dec, 2007, 18:13:24\nΑχ, βρε Βίκυ... Σ' ευχαριστούμε (οικογενειακώς);-)\n« Reply #52 on: 31 Dec, 2007, 21:56:42 »\nΜανόλης Αναγνωστάκης, Ο στόχος\nΤο θέμα είναι τώρα τι λες\nΚαλά φάγαμε καλά ήπιαμε\nΚαλά τη φέραμε τη ζωή μας ως εδώ\nΜικροζημιές και μικροκέρδη συμψηφίζοντας\n« Last Edit: 10 Apr, 2013, 02:02:00 by wings »\nΜανόλης Αναγνωστάκης, Αναμονή\n« Reply #53 on: 03 Mar, 2008, 04:16:00 »\nΠόσα χρόνια να γυρίσει...\nΚι όμως η μυρουδιά της χυμένη παντού\nΞεχασμένη σ’ όλο το δωμάτιο στις πιο απίθανες γωνιές\nΣάμπως να ζει ακόμη ανάμεσά μας!\nΌμως πρέπει να γύρισε ύστερα από τόσα χρόνια\nΑυτές τις ώρες την προσμένω κάθε βράδυ\nΣχεδιάζοντας με το μολύβι κόκκινα στόματα απάνω στο χαρτί\nΌπως και να ’τανε έπρεπε να τρίξει πάλι η πόρτα\nΑς είναι κι απ’ τον άνεμο.\nΑς είν’ με δυο ημικύκλια στεγνά πάνω στα χείλη\nΣτο μέτωπο κατάμαυρες ραβδώσεις\nΦτάνει που θα ’ρθει μοναχά ύστερα από χρόνια\nΜόνο που θα ’ρθει!...\nΣχεδιάζοντας κόκκινα φλογερά στόματα απάνω στο χαρτί.\n... Νόμισα πως θα πνιγόμουνα!\n« Last Edit: 19 Jun, 2017, 14:10:23 by wings »\nΜανόλης Αναγνωστάκης, Όταν αποχαιρέτησα...\n« Reply #54 on: 16 Mar, 2008, 00:45:21 »\nΜανόλης Αναγνωστάκης & Θάνος Μικρούτσικος, Όταν αποχαιρέτησα τους φίλους μου\n(τραγούδι: Μαρία Δημητριάδη / δίσκος: τραγούδια της λευτεριάς (1978))\nΌταν αποχαιρέτησα τους φίλους\nΣ’ αυτή τη γη ξεχάστηκεν η μέρα\nΚι οι νύχτες εναλλάσσονταν με νύχτες.\nΠώς να μιλήσω; Το πλήθος δάμαζε\nΤους δημεγέρτες και τους πλάνους. Με στιλέτα\nΚαρφώναν τα δικά μου λόγια. Πώς να μιλήσω\nΌταν στήνονταν μυστικές αγχόνες\nΣε κάθε πόρτα ενεδρεύοντας τον ύπνο\nΚαι τόσα πού να στοιβαχτούνε γεγονότα\nΤόσες μορφές να ξαναγίνουν αριθμοί\nΠώς να εξηγήσω πιο απλά τι ήταν ο Ηλίας\nΗ Κλαίρη, ο Ραούλ, η οδός Αιγύπτου\nΗ 3η Μαΐου, το τραμ 8, η «Αλκινόη»\nΤο σπίτι του Γιώργου, το αναρρωτήριο.\nΘα σου μιλήσω πάλι ακόμα με σημάδια\nΜε σκοτεινές παραβολές με παραμύθια\nΓιατί τα σύμβολα είναι πιο πολλά απ’ τις λέξεις\nΞεχείλισαν οι περιπέτειες οι ιδιωτικές\nΤο άψογο πρόσωπο της Ιστορίας θολώνει\nΑρχίζει μια καινούρια μέρα που κανείς δεν τη βλέπει\nΚαι δεν την υποψιάζεται ακόμα\nΌμως έχει τρυπώσει μες στις ραφές της καρδιάς\nΣτα καφενεία και στα χρηματιστήρια\nΣτις βροχερές ώρες, στ’ άδεια πάρκα, στα μουσεία\nΜέσα στα σπουδαστήρια και στα μαγαζιά\nΑλλάζει τη σύνθεση της ατμοσφαίρας\nΤη γεύση του φιλιού, τη πολυτέλεια της αμαρτίας\nΤο χυμισμό του κυττάρου, την ορμή της μπόρας.\nΈχει στηθεί η σκηνή μα δε φωτίζουν οι προβολείς\nΚι όλα τα πρόσωπα είν' εδώ –αντάξια του δράματος–\nΓενεές γενεών υποκριτές: η θλιβερά ερωμένη\nΟ άνθρωπος με το χαμόγελο, ο επίορκος\nΤα κουδουνάκια του τρελού, κάθε κατώτερη ράτσα\nΆρχοντες και πληβείοι και αυτοτιμωρούμενοι.\nΚαι τόσα γεγονότα απλά βιβλία\nΧωρίς την επινόηση νέας διάταξης στοιχείων\nΧωρίς τη νέα μύηση που θα σαρώσει την αυλαία\nΝα επιστρέψουν τ’ άγια στους σκύλους, τα βρέφη στις μήτρες\nΚι όρθια η Πράξη σαν αλεξικέραυνο.\n9η Θερμιδώρ 1955\n« Last Edit: 23 Jun, 2019, 23:35:09 by wings »\nRe: Μανόλης Αναγνωστάκης, Όταν αποχαιρέτησα...\n« Reply #55 on: 16 Mar, 2008, 15:34:22 »\nΚι όρθια η Πράξη σαν αλεξικέραυνο. Όλα στην πράξη αποδεικνύονται και όλες οι γενναίες πράξεις στη ζωή κοστίζουν πολύ ακριβά. Ο περίφημος αυτός στίχος του Αναγνωστάκη μου θυμίζει και άλλους στίχους σπουδαίων ποιητών με οικουμενική αξία και διαχρονικές διαστάσεις. Στίχους που επαναλαμβάνουμε πολλά χρόνια αργότερα, συχνά χωρίς να γνωρίζουμε ποιος τους έγραψε, στίχους που συμπυκνώνουν μιαν αιώνια αξία. Όπως το πρέπει να λέμε την αλήθεια στα παιδιά και πάλι του Αναγνωστάκη ή το «να μου δοθεί η χάρη να μιλήσω απλά» του Σεφέρη. Ή το «για να γυρίσει ο ήλιος, θέλει δουλειά πολλή» του Ελύτη. Μερικές φορές και μια λέξη μόνο, όπως το «αντισταθείτε» του Μιχάλη Κατσαρού.\nΑυτή είναι η πιο ευτυχισμένη στιγμή στην ποιητική κυοφορία. Όταν, σαν από το τίποτα, αναβλύζουν πέντε λέξεις από την ψυχή του ποιητή, μια λάμψη που είναι η ουσία της τέχνης και της ζωής.\n« Last Edit: 06 Jun, 2008, 00:00:36 by wings »\n« Reply #56 on: 16 Mar, 2008, 18:49:23 »\nΝαι, η ψυχή του ποιητή εκφράζει όλες τις μύχιες σκέψεις του. Ωστόσο, οι άνθρωποι κολλάνε στην πρακτική εφαρμογή των σκέψεων και των ιδεών, ακόμα κι αν πρόκειται για τις δικές τους. Ξέρεις πολλούς που είναι σε θέση να πράττουν και να συνεχίζουν για καιρό να τιμούν τις πράξεις τους;\nΓιατί, αλλιώς, δυστυχώς η Πράξη δεν μένει όρθια, αλλά σωριάζεται στα πόδια μας κεραυνοχτυπημένη.\n« Last Edit: 23 Feb, 2009, 13:21:10 by wings »\nΜανόλης Αναγνωστάκης, Σε τι βοηθά λοιπόν...\n« Reply #57 on: 21 Mar, 2008, 03:15:58 »\nΣε τι βοηθά λοιπόν η ποίηση\n(Αυτή εδώ η ποίηση, λέω)\nΣτα υψηλά σου ιδανικά, στη συνείδηση τού χρέους\nΣτο μεγάλο πέρασμα από τον καταναγκασμό\nΣτις συνθήκες της ελευθερίας;\n–Αυτό, έστω, που εγώ ποίηση ονομάζω–\n(Ας ζήσουμε λοιπόν και μ’ αυτά ή μόνο μ’ αυτά).\n« Last Edit: 19 Jun, 2017, 14:11:46 by wings »\nΜανόλης Αναγνωστάκης: Αυτοί δεν είναι οι δρόμοι...\n« Reply #58 on: 29 Mar, 2008, 15:36:36 »\nΑυτοί δεν είναι οι δρόμοι που γνωρίσαμε\nΑλλότριο πλήθος έρπει τώρα στις λεωφόρους\nΑλλάξαν και των προαστίων οι ονομασίες\nΥψώνονται άσυλα στα γήπεδα και στις πλατείες.\nΠοιος περιμένει την επιστροφή σου; Εδώ οι επίγονοι\nΛιθοβολούν τους ξένους, θύουν σ’ ομοιώματα,\nΕίσαι ένας άγνωστος μες στο άγνωστο εκκλησίασμα\nΚι από τον άμβωνα αφορίζουνε τους ξένους\nΡίχνουνε στους αλλόγλωσσους κατάρες.\nΕσύ στους σκοτεινούς διαδρόμους χώσου\nΣτις δαιδαλώδεις κρύπτες που δεν προσεγγίζει\nΟύτε φωνή αγριμιού ή ήχος τυμπάνου∙\nΕκεί δε θα σε βρουν. Γιατί αν σ’ αφορίσουν\nΚάποιοι –αναπόφευκτα– στα χείλη τους θα σε προφέρουν\nΟι σκέψεις σου θ’ αλλοιωθούν, θα σου αποδώσουν\nΨιθυριστά προθέσεις, θα σε υμνήσουν.\nΜε τέτοιες προσιτές επιτυχίες θα ηττηθείς.\nΤεντώσου απορρίπτοντας των λόγων σου την πανοπλία\nΚάθε εξωτερικό περίβλημά σου περιττό\nΚαι της Σιωπής το μέγα διάστημα, έτσι,\nΤεντώσου να πληρώσεις συμπαγής.\n« Last Edit: 07 Nov, 2018, 19:10:15 by wings »\nΜανόλης Αναγνωστάκης, Απολογία νομοταγούς\n« Reply #59 on: 13 Apr, 2008, 21:15:23 »\nΓράφω ποιήματα μέσα στα πλαίσια που ορίζουν οι υπεύθυνες υπηρεσίες\nΠου δεν περιέχουν τη λέξη: Ελευθερία, τη λέξη: Δημοκρατία\nΔεν φωνασκούν: Κάτω οι τύραννοι ή: Θάνατος στους προδότες\nΠου παρακάμπτουν επιμελώς τα λεγόμενα φλέγοντα γεγονότα\nΓράφω ποιήματα άνετα και αναπαυτικά για όλες τις λογοκρισίες\nΑποστρέφομαι τετριμμένες εκφράσεις όπως: σαπίλα ή καθάρματα ή πουλημένοι\nΕκλέγω σε πάσα περίπτωση την αρμοδιότερη λέξη\nΑυτή που λέμε «ποιητική»: στιλπνή, παρθενική, ιδεατώς ωραία.\nΓράφω ποιήματα που δεν στρέφονται κατά της καθεστηκυίας τάξεως.\n« Last Edit: 10 Apr, 2013, 02:31:35 by wings »


Μεσανατολικό: 25 χρόνια από τη Συμφωνία του Οσλο | Η ΚΑΘΗΜΕΡΙΝΗ\nΜεσανατολικό: 25 χρόνια από τη Συμφωνία του Οσλο\nU.S. President Clinton stands with Israeli Prime Minister Yitzhak Rabin (L) and PLO Chairman Yasser Arafat (R) after the signing of the Israeli-PLO peace accord at the White House in Washington in this September 13, 1993 file picture. Palestinians will mark the first anniversary of Arafat's death on November 11, 2005. REUTERS/Gary Hershorn/Files\n13 Σεπτεμβρίου, 2018 13.09.2018 • 10:02\nΧαλαρή και θετική περιγράφει την ατμόσφαιρα ανάμεσα στο Ισραήλ και την Οργάνωση για την Απελευθέρωση της Παλαιστίνης PLO ο Γιαν Έγκελαντ. Σήμερα θυμάται πολύ καλά την πρώτη του μεγάλη δοκιμασία ως υφυπουργός Εξωτερικών της Σουηδίας, μόλις 36 χρονών.\nΕπρεπε να δρομολογήσει τον διάλογο ανάμεσα σε εκπροσώπους της ισραηλινής κυβέρνησης και της PLO πίσω από τα φώτα της δημοσιότητας στο Όσλο, ως βοηθός, υποστηρικτής, διαμεσολαβητής.\nΑπό τη μια πλευρά του τραπεζιού κάθονταν ο πρώην ισραηλινός πρωθυπουργός Γιτζάκ Ράμπιν και ο διπλωμάτης Ούρι Σαβνίρ, και από την άλλη ο Γιασέρ Αραφάτ, επί χρόνια τρομοκράτης στα μάτια του Ισραήλ, και το στέλεχος της PLO Αχμέτ Κουρία. Ο Έγκελαντ και τα άλλη μέλη της νορβηγικής διαπραγματευτικής ομάδας συμπεριφέρονταν προς τις δύο πλευρές με τον ίδιο σεβασμό.\n«Χρησιμοποιήσαμε τα ίδια αυτοκίνητα για να τους πάρουμε από το αεροδρόμιο, κάθονταν στα ίδια τραπέζια και τους δίναμε την ίδια προσοχή» θυμάται. «Γνωρίστηκαν και σιγά-σιγά άρχισαν να εμπιστεύονται ο ένας τον άλλο. Βήμα-βήμα παρατηρούσαμε προσέγγιση των δύο εχθρευόμενων πλευρών».\nΕννέα μήνες αργότερα και μετά από ατέλειωτες διαπραγματεύσεις, οι δύο πλευρές συμφώνησαν σε μια κοινή διακήρυξη που θα άνοιγε το δρόμο για ανεξάρτητο παλαιστινιακό κράτος και αμοιβαία αναγνώριση των δύο πλευρών. Η συμφωνία του Όσλο είχε γεννηθεί.\nΚι όταν σαν σήμερα πριν από 25 χρόνια ο Ράμπιν άπλωνε το χέρι στον Αραφάτ στο γρασίδι του Λευκού Οίκου υπό το βλέμμα του Μπιλ Κλίντον και της παγκόσμιας κοινής γνώμης, η πολυπόθητη ειρήνη ανάμεσα στους Ισραηλινούς και τους Παλαιστινίους έμοιαζε πολύ κοντινή.\nΣήμερα, το γεγονός θυμίζει σκηνή από ταινία επιστημονικής φαντασίας. Οι δύο πλευρές είναι μακριά όσο ποτέ άλλοτε, από αυτό που επεδίωκαν με τις υπογραφές τους τότε οι δύο πρωταγωνιστές.\n«Για τους Νορβηγούς, ακόμη κι αν η ειρήνη δεν ήρθε ποτέ, η ειρηνευτική διαδικασία του Όσλο ήταν ένα επίτευγμα, μια επιτυχία», λέει η Χίλντερ Βάαγκε, ιστορικός στο Πανεπιστήμιο του Όσλο που της ανατέθηκε από το νορβηγικό υπουργείο Εξωτερικών το καθήκον να ερευνήσει τον ρόλο της Νορβηγίας στις διαπραγματεύσεις.\nΤι ήταν εκείνο που οδήγησε τη χώρα να αναμειχθεί; Ήταν ουδέτερη; Κεντρική φυσιογνωμία ήταν ο κοινωνιολόγος Τέργε Ροντ Λάρσεν. Κινήθηκε διαρκώς ανάμεσα στους Ισραηλινούς και στους Παλαιστίνιους εν όψει της συνάντησης τους, όπως και η σύζυγός του, που ως διπλωμάτης και ειδική σε θέματα Μεσανατολικού συνεργάστηκε στενά με τον Έγκελαντ. Και φυσικά ο Γιόχαν Γιέργκεν Χολτς, υπουργός Εξωτερικών το 1993.\nΗ ανάμειξη των Νορβηγών στην ειρηνευτική διαδικασία δεν έγινε τυχαία, ο Έγκελαντ λέει ότι οι σχέσεις με το Ισραήλ ήταν μακρές και σε όλα τα επίπεδα καλές.\n«Μετά το τέλος του Ψυχρού Πολέμου βάλαμε ως στόχο να στηρίξουμε μέτρα εμπιστοσύνης ανάμεσα τις δύο πλευρές». Όμως παρά τις προσπάθειες των Σκανδιναβών, ήταν η PLO εκείνη που στράφηκε πρώτη προς τους Ισραηλινούς ήδη το 1979. Επί μια δεκαετία όμως το Ισραήλ αρνιόνταν να μιλήσει με την PLO. Μόλις το 1992 όταν ανέλαβε την κυβέρνηση το Εργατικό Κόμμα άλλαξε η στάση της χώρας, που αντελήφθη ότι δεν είχε κανένα νόημα να έχει έναν γείτονα που να μισεί. Οι στρατηγικές επιλογές του Αραφάτ στον δεύτερο πόλεμο του Ιράκ με το Κουβέιτ εξασθένησαν μεταξύ άλλων τη θέση του, αντίθετα ενισχύθηκε αυτή των Ισραηλινών.\nΣτις έρευνές της η νορβηγίδα ιστορικός προχωρά ακόμη περισσότερο. Εξετάζει το περιθώριο χειρισμών σε μια τόσο ασύμμετρη σχέση και καταλήγει στο συμπέρασμα ότι ήταν πολύ περιορισμένο. «Ο ισχυρότερος έδινε τον τόνο. Η Νορβηγία το γνώριζε» αναφέρει η Χίλντε Βάαγκε.\n«Γνώριζε ότι οι διαπραγματεύσεις θα έκλειναν υπέρ της πλευράς του Ισραήλ, ειδάλλως δεν θα υπήρχε συμφωνία. Η ασυμμετρία δυνάμεων καταγράφηκε και στη συμφωνία». Ακόμη κι αν Ισραηλινοί και Παλαιστίνιοι δεν ζουν εν ειρήνη οι Νορβηγοί απέσπασαν μεγάλη δόξα για τον ρόλο τους.\nΧιλιάδες παιδιά κακοποιήθηκαν από Γερμανούς ιερείς\nΡωσία: Στην εντατική με συμπτώματα δηλητηρίασης ο Πιοτρ Βερζίλοφ, ακτιβιστής της ομάδας Pussy Riot\nΣτο πλευρό των δύο δημοσιογράφων του Reuters η επικεφαλής της Μιανμάρ Αούνγκ Σαν Σου Τσι\nΣτήριξη Πολωνίας σε Ορμπαν – προανήγγειλε βέτο σε ενδεχόμενες κυρώσεις\nΕκπαίδευση Ρώσων στρατιωτών στους S-400\n«Φαντασιακή κοινότητα» η Ε.Ε. για τον Ντούντα


Λέσβος: Ένα κουκούτσι ταξιδεύει στην εφετινή “London Design Biennale” και τη ΔΕΘ!\nΧάρη στη δημιουργικότητα και την αγάπη για το νησί δύο νέων ανθρώπων.\nΈνα νέο αυτοχρηματοδοτούμενο design project από την ακριτική Λέσβο φιγουράρει ανάμεσα στις 500 συμμετοχές από 50 διαφορετικές χώρες στην πρωτοβουλία «The Design in an Age of Crisis» της London Design Biennale (1-27 Ιουνίου) και του οργανισμού Chatham House: Το «Koukoutsi Eco Material».\nΈνα φιλόδοξο εγχείρημα, στο πλαίσιο του οποίου οι Χρήστος Βερβέρης και Ειρήνη Μουτσογιάννη δημιούργησαν ένα νέο οικολογικό υλικό χρησιμοποιώντας ως βασική πρώτη ύλη το κουκούτσι της ελιάς.\nΟι δύο νέοι αυτοί άνθρωποι- χάρη στη δημιουργικότητα, την αγάπη για τον τόπο τους και την επιθυμία για ανάληψη ενεργού ρόλου σε μια κοινωνία περιβαλλοντικής βιωσιμότητας- φαίνεται να τα πηγαίνουν περίφημα μέχρι στιγμής.\nΆλλωστε, κατασκεύασαν με το καινοτόμο, οικολογικό υλικό και έναν αξιοπρόσεχτο παραδοσιακό νησιωτικό πάγκο, που ονόμασαν “Lesvos Bench”.\n«Δεν το περιμέναμε και εμείς. Είμαστε πάρα πολύ χαρούμενοι γι’ αυτό, γιατί υπήρξε ανταπόκριση και μας έδωσε και τη δύναμη να συνεχίσουμε», δηλώνει στην parallaxi ο product designer, Χρήστος Βερβέρης, για την αποδοχή και συμμετοχή στην “London Design Biennale”.\n«Θέλαμε να δημιουργήσουμε στον τόπο μας και να είμαστε μέρος ενός μεγαλύτερου κινήματος που υπάρχει αυτή τη στιγμή στον κόσμο με τη δημιουργία νέων υλικών που χρησιμοποιούν ήδη υπάρχοντα υλικά ή βιοαπόβλητα με σκοπό να αντικαταστήσουν μη βιώσιμα υλικά», εξηγεί με τη σειρά της στο περιοδικό η Ειρήνη Μουτσογιάννη, marketing consultant, αναφορικά με το όραμα πίσω από το project.\nΣε ένα από τα πιο ορεινά χωριά του νησιού, το Μεγαλοχώρι, ο Χρήστος και η Ειρήνη συγκέντρωσαν, ουσιαστικά, ό,τι απομένει από την τελική έκθλιψη του πυρήνα της ελιάς και το μετέτρεψαν σε ένα υλικό που μπορεί να χρησιμοποιηθεί για έπιπλα, πλακάκια, πάγκους, μεγάλες επιφάνειες και χρηστικά αντικείμενα. Δίνοντας αξία σε ένα βιολογικό απόβλητο της ελαιουργικής διαδικασίας, πέτυχαν να διευρύνουν τον κύκλο ζωής του κουκουτσιού.\n«Επιλέξαμε αυτό το υλικό με βάση τον τόπο μας, διότι αν σκεφτείς ότι έχει τόσο μεγάλη παραγωγή ελαιολάδου, σημαίνει ότι υπάρχει και μεγάλη παραγωγή αυτού του απόβλητου. Μιλάμε για ένα βιοαπόβλητο, που είναι το τελικό παράγωγο της ελαιουργικής διαδικασίας», απαντά ο Χρήστος Βερβέρης σε σχετική ερώτηση.\nΣημειώνεται ότι, το υλικό εντοπίζεται αυτή τη στιγμή σε δύο αποχρώσεις: Μία σκούρα για την οποία χρησιμοποιείται ο πυρήνας της ελιάς και μία πιο ανοιχτόχρωμη για την οποία χρησιμοποιείται το κουκούτσι.\nΌσο για το νησιωτικό πάγκο, αυτός προέκυψε από παλαιότερο σχέδιο που υπήρχε στα νησιά του Αιγαίου και που δύσκολα βρίσκει κανείς σήμερα σε εκκλησίες ή/ και μικρά καφέ.\n«Εμείς θέλαμε να το ξαναβγάλουμε αυτό, να το φέρουμε στην επιφάνεια και για να το κάνουμε πιο βιώσιμο χρησιμοποιήσαμε το δικό μας υλικό, δηλαδή το koukoutsi eco material», αναφέρει ο Χρήστος Βερβέρης για την αξιοποίηση του παλαιού σχεδίου.\nΛίγο μετά, η Ειρήνη Μουτσογιάννη περιγράφει αναλυτικά στην parallaxi τη διαδικασία κατασκευής του πάγκου:\n«Ο πάγκος δημιουργήθηκε αρχικά από ξύλο προκειμένου να αποτελέσει ένα νεότερο μοντέλο του παραδοσιακού νησιώτικου πάγκου. Οπότε σχεδιάστηκε εκ νέου, βασίστηκε στον αρχικό παραδοσιακό σχέδιο με παραλλαγές σύγχρονες. Ακολούθως, πήραμε διάφορα τμήματα του πάγκου και τα αναπαράγαμε χρησιμοποιώντας αυτό το υλικό. Τελικώς, καταλήξαμε στο ότι το μεγαλύτερο κομμάτι του πάγκου, το κάθισμα θα είναι φτιαγμένο από το κουκούτσι eco material» .\nΑναφορά, όμως, αξίζει «εδώ» να γίνει και στη διάρκεια ζωής του επίπλου.\nΣύμφωνα με τους δύο επαγγελματίες, το “Lesvos Bench” υπολογίζεται πως έχει την ίδια διάρκεια ζωής με οποιοδήποτε ξύλινο έπιπλο.\n«Εάν δεν το κακομεταχειριστείς, εννοώντας εάν δεν το χτυπήσεις με ένα πολύ δυνατό σφυρί, θα μπορούσε να κρατήσει για πάρα πολλά χρόνια», επισημαίνει ο product designer και συμπληρώνει:\n«Ακόμα και γρατζουνιές αν υπάρξουν στην πορεία της ζωής του, είναι δυνατόν να αφαιρεθούν».\nΗ ανθεκτικότητα του επίπλου είναι σίγουρα σημαντική. Ακόμα πιο σημαντική, παρόλα αυτά, είναι η «πράσινη» διάστασή του.\nΟ Χρήστος και η Ειρήνη έδωσαν, όπως ειπώθηκε, έναν καινούριο κύκλο ζωής σε ένα βιοαπόβλητο και ανταποκρίθηκαν στο μέγιστο στην οικολογική κρίση. Και αυτό πρέπει να το κρατήσουμε.\nΌπως, άλλωστε, πληροφορεί ο Χρήστος την parallaxi, ακόμα και τα ξύλα που χρησιμοποιούν είναι τα λιγότερα δυνατά και από δάση που έχουν φυτευτεί για συγκεκριμένο σκοπό».\n«Όλος ο τρόπος με τον οποίο έχουμε δομήσει την επιχείρηση και αυτό που έχουμε φτιάξει έως τώρα μας βοηθά ώστε να βαδίζουμε ηθικά», υπογραμμίζει ο ίδιος.\nΕυτυχές είναι και το γεγονός ότι οι δυο τους επιθυμούν να πορευτούν στο μέλλον στην ίδια λογική και παράγοντας πρόσθετα αντίστοιχα υλικά από οποιοδήποτε μέρος.\nΣύμφωνα με τα λεγόμενά τους, παρότι προσώρας επικεντρώνονται στο “Lesvos Bench”, δεν αποκλείεται να κυκλοφορήσουν και κάποια διακοσμητικά πλακίδια, με τα οποία θα μπορούν να ντυθούν ορισμένες επιφάνειες π.χ. πατώματα, τοίχοι, πάγκοι, κουζίνες.\nΔεν κρύβουμε πως τα αναμένουμε με χαρά. Μέχρι τότε, όμως, θα φροντίσουμε ώστε να θαυμάσουμε ζωντανά το ήδη υπάρχον έργο τους στην εφετινή ΔΕΘ και το περίπτερο της Περιφέρειας Βορείου Αιγαίου.\nΛίγα λόγια για τον Χρήστο Βερβέρη\nΟ Χρήστος Βερβέρης σπούδασε αρχιτεκτονική εσωτερικών χώρων και διακόσμηση. Στη συνέχεια έκανε ένα μεταπτυχιακό που έχει να κάνει με τον σχεδιασμό επίπλων και αντικειμένων.\nΛίγα λόγια για την Ειρήνη Μουτσογιάννη\nΗ Ειρήνη Μουτσογιάννη ασχολείται με το μάρκετινγκ και με τις καινοτόμες ιδέες/ χάραξη στρατηγικής επιχειρήσεων. Συνομιλώντας με τον Χρήστο Βερβέρη και ανταλλάσσοντας ιδέες κατέληξαν στην υλοποίηση του παραπάνω project.\n*Oι ενδιαφερόμενοι μπορούν να κάνουν σχετική παραγγελία πάγκου μέσω email ή μέσω site.


Ο Δον Ζουάν πάει Χαλκιδική! | Typosthes\nΠΟΛΙΤΙΣΜΟΣ 07/08/2019 18:00\nΟ Δον Ζουάν πάει Χαλκιδική!\nΤο ταξίδι του «Δον Ζουάν» σε όλη την Ελλάδα συνεχίζεται. Και περιλαμβάνει τρεις σταθμούς στην Χαλκιδική: θα παιχθεί στις 10/8 στο Ανοιχτό Θέατρο Πολυγυρου, στις 11/8 στο Αμφιθέατρο Σίβηρης και στις 12/8 στο Αμφιθέατρο Νέων Μουδανιών.\nΗ παράσταση είναι μια παραγωγή της 5ης Εποχής του σκηνοθέτη Θέμη Μουμουλίδη .\nΠροπώληση: ΠΟΛΥΓΥΡΟΣ : «ΔΗΜΟΤΙΚΟ ΡΑΔΙΟΦΩΝΟ ΠΟΛΥΓΥΡΟΥ( Ισόγειο Δημαρχείου )\nΣΙΒΗΡΗ : «super market ΠΑΠΑΝΙΚΟΛΑΟΥ ΣΙΒΗΡΗ -Mini market ΙΩΑΝΝΗΣ (Μαναλουτσος) ΣΙΒΗΡΗ-SCRABBLE ΠΑΠΑΡΟΥΛΙΑΣ. ΚΑΣΣΑΝΔΡΕΙΑ\nΜΟΥΔΑΝΙΑ “Βιβλιοπωλείο ΓΕΩΡΓΙΟΥ ΠΕΛΑΓΙΑ κεντρική πλατεία ΜΟΥΔΑΝΙΑ και Πρακτορείο Τύπου Κεντρική πλατεία Μουδανιων»


Ας μιλήσουμε για Bourbon - Greek Wines Online Shop\nΔεν είναι λίγοι οι καταναλωτές whisky, οι οποίοι προτιμούν περισσότερο τα ποτά που παρασκευάζονται στην Αμερική, απο αυτά της Σκωτίας και της Ιρλανδίας. Ανεξαρτήτως λοιπόν προσωπικού γούστου του γράφοντος αυτή τη στήλη, καλό θα είναι να ρίξουμε και εμείς μια ματιά, σε αυτό που ονομάζεται bourbon.\nΉ ιστορία λοιπόν του bourbon ξεκινάει στα μισά του δέκατου όγδοου αιώνα, όταν μετανάστες Σκωτσέζοι και Ιρλανδοί ποτοποιοί, βρέθηκαν στην Αμερική και συγκεκριμένα στο Kentucky, όπου αντίκρισαν έναν τόπο τελείως διαφορετικό απο τον δικό τους, με ατέλειωτα δάση βελανιδιάς, καλό κλίμα και τρεχούμενα νερά. Συνυπολογίζοντας λοιπόν το γεγονός οτι είχαν φέρει μαζί τους απο τις πατρίδες τους ασυνεχείς άμβυκες, αρα μπορούσαν να μετατρέψουν το καλαμπόκι σε whiskey, γεννήθηκε ή αμερικανική βιομηχανία bourbon.\nΜετά το 1780 αυτή ή βιομηχανία είχε αρχίσει να οργανώνεται καλύτερα και τα εμπορεύματα, υγρά και στερεά, διακινούνταν μέσω του δικτύου ποταμών και παραποτάμων της Νεας Ορλεάνης, όπου τα βαρέλια με τα ποτά έφεραν το σήμα Bourbon County.\nΉ ποτοαπαγόρευση του 1920-1933 κατέστρεψε τη βιομηχανία και το whisky που καταναλωνόταν ήταν εισαγόμενο απο Ιρλανδία και Σκωτία και όχι εγχώριο. Όταν ή ποτοαπαγόρευση τελείωσε, το μικρό χρονικό διάστημα απο το 1933 έως το 1940 που αρχισε ο πόλεμος δεν άφησε τη βιομηχανία να επανέλθει δυναμικά. Στις μέρες μας το bourbon έχει το δικο του κοινό και ολοένα και περισσότερες μάρκες κυκλοφορούν.\nΟ σχετικός νόμος για το αλκοόλ στην Αμερική, ορίζει οτι το bourbon πρέπει να περιέχει στο μείγμα τουλάχιστον 51% καλαμπόκι, ωστόσο οι περισσότεροι ποτοποιοί δουλεύουν με ποσοστό της τάξης του 70-75%. Το υπόλοιπο αποτελείται απο άλλους δημητριακούς καρπούς, όπως σιτάρι, βυνοποιημένο κριθάρι, σίκαλη. Κάθε αποστακτήριο έχει το δικό του μυστικό μείγμα μαγιάς, ή οποία είναι βασικός παράγοντας για το χαρακτήρα του whiskey.\nΉ πρώτη απόσταξη γίνεται μέσα σε αποστακτήρα στήλης, ενώ οι τρόποι που χρησιμοποιούνται για την δεύτερη απόσταξη διαφέρουν απο παραγωγό σε παραγωγό. Ορισμένοι συμπυκνώνουν όλους τους ατμούς και τους αποστάζουν εκ νέου μέσα σε άμβυκα που λέγεται διπλασιαστής, ενώ άλλοι χρησιμοποιούν αποστακτήρα Thumper, όπου οι ατμοί περνούν μέσα απο ενα δοχείο που είναι γεμάτο με νερό. Μόνο ή Labrot and Graham με το σπουδαίο Woodford Reserve χρησιμοποιεί κανονικούς άμβυκες.\nΜια ματιά στα σπουδαιότερα brands\nJim Beam, με τα White Label, Knob Creek και φυσικά το super Bookers 7 ετων.\nWild Turkey, με την στάνταρ ετικέτα, καθώς και τα εξαιρετικά 8 ετων και Rare Breed.\nBuffalo Trace, με το ομώνυμο whiskey, καθώς και το υψηλής ποιότητας Blantons.\nΤο σπουδαίο αποστακτήριο του Heaven Hill, με το Heaven Hill 7 ετων και τα Elijah Craig 12 και 18 ετων. Όλα τα παραπάνω, αφορούν την περιοχή του Kentucky.\nΣε οτι αφορά στο Tennessee whiskey, έχουμε το γνωστό σε όλους Jack Daniels, καθώς και το George Dickel. Ιδιαίτερη μνεία θα πρέπει να γίνει για την κορυφαία μάρκα Jorge T Stagg, με τα δεκάδες βραβεία και τον πολύ υψηλό αλκοολικό βαθμό.\nΣκωτσέζικο, Ιρλανδέζικο, Ιαπωνικό, Αμερικάνικο. Ανεξαρτήτως ποιότητας, μπαίνει και το υποκειμενικό ζήτημα του προσωπικού γούστου.\nΕμείς απλώς σας προτρέπουμε να δοκιμάσετε.


Παρέμβαση της "Νέας Δύναμης" για το προαύλιο του Γυμνασίου, Λυκείου Πυργετού - kosmoslarissa\nΠαρέμβαση της "Νέας Δύναμης" για το προαύλιο του Γυμνασίου, Λυκείου Πυργετού\nΤέμπη | 06 Σεπ 2017, 11:05\nΠαρέμβαση, για την κατάσταση που επικρατεί στον προαύλιο χώρο του Γυμνασίου και Λυκείου Πυργετού, κάνει ο επικεφαλής της μείζονος αντιπολίτευσης στο δημοτικό συμβούλιο Τεμπών κ. Γιώργος Μανώλης.\n«Αν και το πρόβλημα εδώ και χρόνια είναι γνωστό στον Πρόεδρο του Πυργετού κ. Λαϊνα, στο δήμαρχο Τεμπών, στον αντιδήμαρχο της Ε.Π. Κάτω Ολύμπου και την πρόεδρο της Β/μιας Σχολικής Επιτροπής κ. Γεωργία Τσιόπα, κανείς δεν «συγκινήθηκε». Πρόσφατα ασφαλτοστρώθηκαν δρόμοι μέσα στον οικισμό Πυργετού, αν και προτεραιότητα έπρεπε να είναι το προαύλιο του Γυμνασίου & Λυκείου, δυστυχώς δεν έγινε καμία εργασία.\nΚύριοι της δημοτικής Αρχής, καταλάβατε ότι είστε υπεύθυνοι και υπόλογοι, για τυχόν ατυχήματα των μαθητών στο προαύλιο του Σχολείου. Επιτέλους κάντε κάτι, η ασφάλεια των μαθητών πρέπει να είναι πρώτο μέλημά σας, στις όποιες προτεραιότητές σας. Επιτέλους σοβαρευτείτε».


Το πείραμα του Tallinn: τι συμβαίνει όταν μια πόλη προσφέρει δωρεάν συγκοινωνία | citythinker\nΤο πείραμα του Tallinn: τι συμβαίνει όταν μια πόλη προσφέρει δωρεάν συγκοινωνία\nΑπό τη στιγμή που το σύστημα ξεκίνησε, χιλιάδες περισσότεροι άνθρωποι έχουν εγγραφεί ως δημότες για να πληρούν τις προϋποθέσεις για δωρεάν μεταφορά. Φωτογραφία: EPA\nΣτο Λονδίνο, μία μηνιαία κάρτα απεριορίστων διαδρομών με τα Μέσα Μαζικής Μεταφοράς (ΜΜΜ) στοιχίζει £200 περίπου. Στην Κοπεγχάγη £160. Παρόλα αυτά στο Tallinn, όπου η μετακίνηση είναι δωρεάν, στην ερώτηση για τα οφέλη από την υπηρεσία αυτή οι κάτοικοι αντιδρούν με βλέμματα απορίας και σαρκαστικά χαμόγελα.\nΗ πρωτεύουσα της Εσθονίας εισήγαγε το πρόγραμμα της δωρεάν συγκοινωνίας το 2013, μετά το δημοψήφισμα που διεξήγαγε ο λαϊκιστής δήμαρχος της πόλης Edgar Savisaar, εν μέσω αντιδράσεων πως πρόκειται για πολιτικό τέχνασμα και πως η πόλη δεν αντέχει το οικονομικό βάρος της επιλογής αυτής.\nΤρία χρόνια αργότερα, κι ενώ ο Savisaar απομακρύνθηκε από τη θέση ύστερα από καταγγελίες για διαφθορά, το μέτρο εξακολουθεί να υφίσταται, κι όχι μόνο δεν επιβαρύνει οικονομικά την πόλη αλλά αποφέρει κέρδη ύψους 20 εκατομμυρίων ευρώ ετησίως.\nΓια να δικαιούται κάποιος την δωρεάν χρήση των Μ.Μ.Μ. του Tallinn, όπως λεωφορεία, τρόλεϋ, τραμ και τρένο, πρέπει να είναι δημότης. Ο Δήμος εισπράττει μερίδιο 1000€ τον χρόνο για κάθε εγγεγραμμένο δημότη από τα δημόσια φορολογικά έσοδα, όπως εξηγεί ο Δρ. Oded Cats, ο οποίος έχει μελετήσει την εφαρμογή του προγράμματος. Οι δημότες πρέπει να πληρώσουν μόνο 2€ για να παραλάβουν την “πράσινη κάρτα” και μετά όλες οι μετακινήσεις τους είναι δωρεάν.\nΑπό την υιοθέτηση του μέτρου και μετά, υπάρχουν 25.000 νέες εγγραφές στο μητρώο της πόλης (ο πληθυσμός πριν ήταν 416.000), γεγονός που έχει προκαλέσει και παρενέργειες. Όσα περισσότερα έσοδα έχει η πόλη του Tallinn, τόσα λιγότερα έχουν οι πόλεις από όπου φεύγουν οι κάτοικοι. Αυτός είναι ο λόγος που, όπως εξηγεί ο Cats, η κυβέρνηση και το γραφείο του Δημάρχου αξιολογούν διαφορετικά την κατάσταση.\nΟ Allan Alakula, επίσημος εκπρόσωπος τύπου για το συγκεκριμένο πρόγραμμα, παραδέχεται πως η προσέλκυση νέων δημοτών ήταν ένας από τους λόγους για την υιοθέτησή του, τονίζει όμως πως δεν ήταν ο μόνος. Επιθυμία κυρίως της δημοτικής αρχής ήταν η οικονομική ελάφρυνση των κατοίκων και η αποσυμφόρηση της κυκλοφορίας στους δρόμους.\nΤο ιστορικό κέντρο του Tallin Φωτογραφία:Getty images\nΧρειάστηκε ένας χρόνος για να τεθεί σε εφαρμογή το μέτρο και στο διάστημα αυτό, ο Alakula με τους συνεργάτες του αναζητούσαν αντίστοιχες πρωτοβουλίες σε άλλες πόλεις για να μελετήσουν τις διάφορες παραμέτρους. Για παράδειγμα, η πόλη Hasselt στο Βέλγιο είχε εφαρμόσει την δωρεάν συγκοινωνία για 16 ολόκληρα χρόνια αλλά υποχρεώθηκε στο τέλος να την καταργήσει, λόγω ανεπάρκειας των οικονομικών πόρων. Επίσης, στην πόλη Aubagne της Γαλλίας κοντά στη Μασσαλία, τα Μ.Μ.Μ. είναι δωρεάν. Καμιά περίπτωση όμως δεν είναι ανάλογης κλίμακας με το Tallinn.\nΜετά από τρία χρόνια εφαρμογής, η πόλη έχει κατακλυστεί με αιτήματα -από το Chengdu στην Κίνα, πόλη 14 εκατομμυρίων με μεγάλα προβλήματα κυκλοφοριακής συμφόρησης, μέχρι το Βουκουρέστι στη Ρουμανία. “Είμαστε πρόθυμοι να παραδώσουμε τον τίτλο της Παγκόσμιας Πρωτεύουσας με δωρεάν συγκοινωνία”, λέει γελώντας ο Alakula.\nTo Tallinn δεν είναι μια πρωτεύουσα με τεράστιο πληθυσμό ή μεγάλη έκταση, οι περισσότερες διαδρομές είναι κάτω των 15 λεπτών και τα Μέσα μοιάζουν περισσότερο με κομμάτι του αστικού εξοπλισμού και δεν έχουν υπερμεγέθεις εγκαταστάσεις και υποδομές.\nΟι οδηγοί περιμένουν υπομονετικά τους πεζούς να περάσουν τη διάβαση πηγαίνοντας στη στάση του τραμ κοντά στην πλατεία Vabadus, στο κέντρο της πόλης. Ακόμη και στις ώρες αιχμής, σχεδόν όλοι οι επιβάτες βρίσκουν θέση να καθίσουν. Τα βαγόνια των συρμών είναι καθαρά και οι κάτοικοι είναι ενθουσιασμένοι με την δωρεάν χρήση των Μέσων, με ποσοστό θετικής αποδοχής 90% όπως αποτυπώνεται στις μετρήσεις.\nΟ Δρ. Cats, του Πανεπιστημίου Τεχνολογίας Delft της Ολλανδίας, βρήκε πως ο αριθμός των πολιτών που χρησιμοποιούν τα Μ.Μ.Μ. έναντι των ιδιωτικών οχημάτων ανέβηκε κατά 8%, ενώ συγχρόνως ο μέσος όρος μιας διαδρομής με Ι.Χ. αυξήθηκε κατά 31%, το οποίο σημαίνει πως υπάρχουν περισσότερα, όχι λιγότερα, αυτοκίνητα στους δρόμους.\nΗ αύξηση αυτή σχετίζεται με την αλλαγή στις αγοραστικές συνήθειες και στους τρόπους αναψυχής των κατοίκων, κι όχι με το ίδιο το μέτρο. Επίσης δηλώνει πως μια πόλη μπορεί να πετύχει πιο αποτελεσματικά την μείωση του κυκλοφοριακού όγκου αν κάνει την χρήση του αυτοκινήτου πιο ακριβή, μέσω της ελεγχόμενης στάθμευσης και άλλων τελών.\nΟι πρώτες δημοσκοπήσεις έδειξαν οτι το καθεστώς έχει αποδοχή κατά 90% για το καθεστώς μεταξύ των κατοίκων του Ταλίν. Φωτογραφία: EPA\nΤο ίδιο βοηθά και η χρήση του ποδηλάτου, κάτι στο οποίο η πόλη δεν έχει ακόμη επενδύσει αρκετά, όπως παραδέχεται ο Alakula: λιγότερο από 1% των κατοίκων χρησιμοποιούν το ποδήλατο ως μέσο μετακίνησης, γεγονός που σημαίνει πως η παρουσία των ποδηλάτων είναι σχεδόν ανύπαρκτη.\nΟ Cats κατέληξε σε αντιφατικά στοιχεία σχετικά με το αν το πρόγραμμα έχει αυξήσει την πρόσβαση στα Μ.Μ.Μ. και αν έχει ευνοήσει την μετακίνηση των κατοίκων με χαμηλότερα εισοδήματα και των ανέργων. Ακόμη, δεν υπάρχουν ενδείξεις για το αν έχουν αυξηθεί οι θέσεις εργασίας χάρις στην υιοθέτηση του μέτρου.\nΣύμφωνα πάντα με τον ίδιο, η δωρεάν συγκοινωνία δεν απέφερε τα αποτελέσματα που οι περισσότεροι θα αναμέναμε. “Υπάρχει πολιτική αντιπαράθεση ως προς το πρόγραμμα και μια σχετική δυσαρέσκεια από τους επισκέπτες της πόλης, οι οποίοι είναι υποχρεωμένοι να πληρώνουν για μια υπηρεσία που οι μόνιμοι κάτοικοι απολαμβάνουν δωρεάν.” Στην περίπτωση όμως του Tallinn, η συντριπτική πλειοψηφία των επιβατών είναι οι κάτοικοι κι όχι οι επισκέπτες, οι οποίοι χρησιμοποιούν κυρίως ιδιωτικά λεωφορεία ή taxi μέσω υπηρεσιών όπως το Uber.\nΥπάρχει ακόμη ο κίνδυνος, συμπληρώνει ο Cats, η δωρεάν συγκοινωνία να συνοδευτεί με περικοπές των επενδύσεων στις υποδομές. “Σε περιόδους οικονομικής ύφεσης, είναι πιο πιθανό να μειωθούν οι δαπάνες που αφορούν σε μια δωρεάν παροχή, εκτός αν προορίζονται και περιγράφονται ρητώς από τις συμβάσεις”.\nΤο Tallinn δεν μπορεί να βασίζεται στην αύξηση των εσόδων από την προσέλκυση συνεχώς νέων δημοτών. Πριν το μέτρο, 6000 νέοι κάτοικοι προστίθεντο ετησίως. Κι ενώ με την εφαρμογή του τα πρώτα χρόνια το νούμερο ανέβηκε στις 10000 νέες εγγραφές, μέσα στο 2016 έχουν σημειωθεί μέχρι στιγμής 3-4000 νέες αφίξεις.\nΠαρόλα αυτά, ο Alakula είναι αισιόδοξος για την μακροβιότητα του προγράμματος, καθώς έχουν καταφέρει να συγκεντρώσουν πόρους για την βελτίωση των υποδομών. “Είμαστε επίσης στην φάση κατασκευής μιας νέας γραμμής τραμ, που θα συνδέει το αεροδρόμιο με την πόλη σε 15 μόλις λεπτά.”


Αποσπάσεις Εκπαιδευτικών Πρωτοβάθμιας Εκπαίδευσης από ΚΕ.Δ.Δ.Υ. ή Π.Υ.Σ.Π.Ε. σε Π.Υ.Σ.Π.Ε. σε Σ.Μ.Ε.Α.Ε. για το διδακτικό έτος 2014-2015 – ΠΔΕ Κρήτης\n5 Σεπτεμβρίου 2014 23 Δεκεμβρίου 2015 Διαχειριστής\nΑποσπάσεις Εκπαιδευτικών Πρωτοβάθμιας Εκπαίδευσης από ΚΕ.Δ.Δ.Υ. ή Π.Υ.Σ.Π.Ε. σε Π.Υ.Σ.Π.Ε. σε Σ.Μ.Ε.Α.Ε. για το διδακτικό έτος 2014-2015.\n30 Σεπτεμβρίου 2013 Διαχειριστής Δεν επιτρέπεται σχολιασμός στο Αποσπάσεις Εκπαιδευτικών Α/θμιας Εκπ/σης από ΠΥΣΠΕ ΣΕ ΠΥΣΠΕ


Antinazi zone: Η Ιστορία μιας Πρόσφυγα 111 Ετών που Είναι Εγκλωβισμένη στην Ελλάδα\nΜία ακόμη ιστορία δείχνει ότι πίσω από τους αριθμούς με τους οποίους συνηθίζονται οι αναφορές στο προσφυγικό, βρίσκονται άνθρωποι. Η Laila Saleh, γεννημένη το 1907 στο Κομπάνι, έφτασε στην Ελλάδα το Νοέμβριο του 2017. Εξαιτίας του πολέμου, έφυγε από την πατρίδα της μετά από έναν και πλέον αιώνα, μαζί με την οικογένεια του 66χρονου γιου της, ο οποίος την κουβαλούσε στην πλάτη του κατά τη διαδρομή.\nΗ κυρία Saleh είναι η γηραιότερη αναγνωρισμένη πρόσφυγας στην Ελλάδα, βρίσκεται όμως εγκλωβισμένη εδώ, ενώ θα ήθελε να πάει στη Γερμανία, όπου βρίσκονται οι εγγονές της, Nisrin και Berivan.\nΌπως ανέδειξε ρεπορτάζ του Euronews, η Saleh Laila είπε πως «Η ζωή στο Κομπάνι ήταν πολύ ωραία. Οι άνθρωποι είχαν δουλειά, ο κόσμος είχε μια κανονική ζωή. Ο πόλεμος διέλυσε την πόλη. Μόνο ερείπια έχουν μείνει. Οι κάτοικοι εγκατέλειψαν την πόλη και προσπαθούν να σώσουν τις ζωές και τα παιδιά τους. Τίποτα δεν έχει μείνει από την παλιά μας ζωή».\nΗ κυρία Saleh μπορεί να είναι η γηραιότερη στην Ελλάδα που έχει λάβει άσυλο, όμως τα υπόλοιπα μέλη της οικογένειάς της δεν έχουν λάβει και στην ηλικία που βρίσκεται, είναι αδύνατο να ταξιδέψει μόνη της, ώστε να συναντήσει τις εγγονές της. Aπό την άλλη, οι εγγονές της ζουν κι έχουν αποκτήσει οικογένεια στη Γερμανία, ενώ έχουν βρει και δουλειά. Όμως, η οικονομική τους κατάσταση δεν τους επιτρέπει να αγοράσουν εισιτήρια για να ταξιδέψουν στην Ελλάδα. Άλλωστε το ζητούμενο είναι να σμίξει όλη η οικογένεια εκεί.


Στο «κόλπο» των streaming υπηρεσιών και η Apple: Θέλει να «χτυπήσει» το Netflix! - Ηλεία Live! Όλες οι ειδήσεις και τα νέα της Ηλείας και της Ελλάδας\nLIVE 26/05/2022 | 23:40\nΤι παρουσίασαν οι άνθρωποι της Apple σε ειδική εκδήλωση στο Κουπερτίνο - Τα σχέδια για την Apple TV και οι νέες υπηρεσίες Arcade, News + και Card - «All star» παρουσίαση με Τζένιφερ Άνιστον, Ρις Γουίδερσπουν, Στίβεν Σπίλμπεργκ, Στιβ Καρέλ και... Όπρα επί σκηνής\nΠαράλληλα, η Apple παρουσίασε και μία σειρά άλλων υπηρεσιών, όπως οι εξής:\n- Apple Arcade: Μια συνδρομητική υπηρεσία για iOS, MacOS και tvOS, με συνεργασία ανάμεσα στις πλατφόρμες. Ο χρήστης έχει πρόσβαση σε περισσότερα από 100 νέα και αποκλειστικά παιχνίδια, που δεν κυκλοφορούν αλλού, και τα οποία μπορεί να παίξει σε όποια συσκευή Apple επιθυμεί. Θα γίνει διαθέσιμη το φθινόπωρο σε 150 χώρες και μερικοί από τους τίτλους παιχνιδιών που ακούστηκαν είναι οι «Beyond a Steel Sky», «LEGO Brawls», «Sonic Racing», «Overland», «Lifelike», «FANTASIAN» και άλλοι πολλοί.\n- Apple News +: Μια συνδρομητική υπηρεσία με συγκεντρωμένα περιοδικά, εφημερίδες και ιστοσελίδες με premium ειδησεογραφικό περιεχόμενο, στο οποίο η πρόσβαση κοστίζει 9,99 δολάρια το μήνα. Η αρχή γίνεται με 300 περιοδικά, ανάμεσά τους τα Vogue, National Geographic και Men’s Health, και ιστοσελίδες που «κλειδώνουν» το περιεχόμενό τους, όπως οι Wall Street Journal και Los Angeles Times.\n- Apple Card: Μια ψηφιακή πιστωτική κάρτα που υπόσχεται απλούστερες συναλλαγές, μεγαλύτερη ασφάλεια και καμία προμήθεια. Χρησιμοποιείται οπουδήποτε υποστηρίζεται το σύστημα πληρωμών Apple Pay και θα ελέγχεται μέσω της εφαρμογής Apple Wallet. Θα κυκλοφορήσει μάλιστα και σε φυσική μορφή, ενώ για τη δημιουργία της η εταιρεία έχει συνεργαστεί με την Goldman Sachs και τη Mastercard. Δύσκολα ωστόσο θα την δούμε εκτός ΗΠΑ -τουλάχιστον, όχι στο άμεσο μέλλον.